
OFTALMOLOGIE PRACTICĂ 


PREFAŢĂ 


Editarea manualelor universitare de 
oftalmologie a reprezentat o preocupare 
permanentă a cadrelor didactice de la Disciplina 
Oftalmologie a Facultăţii de Medicină din cadrul 
Universitaţii „Ovidius” Constanţa. Ca rezultat al 
colaborării dintre cadrele didactice, în 1995 a 
apărut primul „Îndreptar de lucrări practice”, iar 
într-o formă îmbunătăţită, „Ghid pentru lucrări 
practice de oftalmologie” în 2005. 

Apariţia unui nou manual este o necesitate 
absolută pentru documentarea studenţilor spre a-şi 
însuşi elementele de bază ale specialităţii nostre, în 
cadrul formării unei gândiri medicale moderne, 
conform nivelului actual al oftalmologiei. 

Cartea „Oftalmologie practică” se adresează 
studenţilor medicinişti, dar şi tinerilor medici 
rezidenţi aflaţi la începutul carierei lor, ajutându-i 
să se iniţieze în tainele acestei frumoase specialități 
şi anume, oftalmologia. 


Prof. Univ. Dr. Dogan Denislam 

CAPITOLUL I 
Anatomia analizatorului vizual 


Anatomia orbitei 


Orbitele sunt 2 cavități osoase situate de o parte şi 
de alta a foselor nazale. Ele au formă piramidală, cu 
vârful spre posterior şi baza anterior, limitată de 4 
pereţi. 

l. Peretele superior (plafonul) este alcătuit din 
osul frontal şi aripa mică a sfenoidului. În regiunea 
antero-laterală se găseşte fosa glandei lacrimale. Tot la 
nivelul osului frontal se găseşte foseta trohleară pe care 
se inseră trohleea, element cartilaginos de susținere a 
muşchiului marele oblic (inervat de nervul patetic sau 
trohleear, perechea a IV-a). 

2. Peretele nazal (median) este alcătuit dinspre 
anterior spre posterior din: apofiza frontală a 
maxilarului, osul lacrimal (la nivelul fosei lacrimale se 
găseşte sacul lacrimal), lama orbitară a etmoidului şi 
corpul osului sfenoid. Fosa lacrimală se continuă 
inferior cu canalul osos lacrimo-nazal ce se deschide în 
meatul inferior al fosei nazale de aceeaşi parte. Peretele 
nazal (median) este cel mai subţire dintre cei patru 
pereţi, fapt pentru care se mai numeşte lamina 
papiracee. Este vulnerabil la traumatisme şi reprezintă 
poarta de intrare pentru infecțiile provenite din 
sinusurile etmoidale. 


3. Peretele inferior (planşeul) este alcătuit din: 
faţa orbitară a maxilarului, osul zigomatic și osul 
palatin. 

4. Peretele lateral este alcătuit din osul zigomatic 
şi aripa mare a sfenoidului. 

Marginea anterioară a orbitei poartă numele de 
rebord orbitar şi are 4 unghiuri : supero-intern, supero- 
extern, infero-intern, infero-extern. 

Conţinutul orbitei: 

e globul ocular ocupă 1/5 din volumul orbitei, 
acoperit de capsula Tenon 
e muşchii extraoculari 
- mușchiul drept superior (inervat de nervul 
oculomotor comun, perechea II) 
muşchiul drept inferior (inervat de nervul 
oculomotor comun, perechea III) 
- muşchiul drept intern (inervat de nervul 
oculomotor comun, perechea II) 
- muşchiul drept extern (inervat de nervul 
oculomotor extern, perechea VI) 
-  muşchiul oblic mare (inervat de nervul patetic, 
perechea IV) 
- muşchiul oblic mic (inervat de nervul 
oculomotor comun, perechea IM) 
e nervii cranieni II (optic), III (oculomotor comun), 
IV (trohlear), VI (oculomotor extern), V (trigemen), 
nervi vegetativi (simpatici şi parasimpatici); 


e artera şi vena oftalmică cu ramurile lor; 
e grăsimea orbitară 


Anatomia globului ocular 


Globul ocular este neregulat sferic; diametrul 
antero-posterior are 23,5-24,5 mm, cel transversal are 
23,6 mm, iar cel vertical 23,3 mm. Greutatea este de 
7,5 grame, capacitatea volumetrică de 6500 mm;, iar 
greutatea specifică 1,03. 

Globul ocular se compune dintr-un perete şi un 
conţinut: 

Peretele este constituit din trei membrane sau 
tunici concentrice : 

1. Tunica externă alcătuită din scleră şi cornee 

e Sclera este o membrană albă la exterior, cu un 
reflex mătăsos la interior. Grosimea ei variază cu 
regiunea: peste 1 mm în jurul papilei, 0,6mm la nivelul 
limbului, 0,3mm la locul de inserţie al mușchilor 
drepţi. 

e Corneea este aşezată înaintea sclerei şi 
constituie segmentul anterior al ochiului. Corneea are 
un diametru transversal de 12 mm şi un diametru 
vertical de 11 mm pe faţa anterioară, iar pe faţa 
posterioară are un diametru de 13 mm. Grosimea 
corneei este de 1 mm la periferie, diminuând progresiv 
spre centru până la 0,6 — 0,8 mm. 


Structura histologică. Corneea transparentă se 
compune din 5 straturi, care din anterior spre posterior 
sunt : 

stratul epitelial anterior, cu o mare 
capacitate de regenerare 
- lama elastică anterioară Bowmann 
- stroma sau țesutul propriu al corneei 
- lama elastică posterioară Descemet 
- stratul endotelial posterior, ale cărui 
celule nu se regenerează în urma 
traumatismului chirurgical 

2. Tunica mijlocie, musculo-vasculară numită 
uvee este foarte vascularizată, fapt pentru care se mai 
numeşte şi membrana nutritivă a ochiului. Se împarte 
într-o porţiune posterioară (coroida) şi o porţiune 
anterioară (irisul). 

e Coroida este un segment de sferă situat între 
scleră şi retină, de culoare maron spre negru şi cu 
grosimea de 0,4 — 0,5 mm. Coroida prezintă 4 straturi: 

- stratul  pigmentar exterior sau 
supracoroida sau lamina fusca 

- stratul vaselor mari sau lamina 
vasculosa 

- stratul coriocapilar 

- membrana bazală Bruch 

Coroida se divide într-o porțiune posterioară, care 
tine până la câțiva mm înaintea ecuatorului (coroida 


propriu-zisă) şi o porţiune anterioară, mult mai groasă 
(zona ciliară); o linie festonată, numită ora serrata, 
separă net aceste două segmente. 
e Zona ciliară (corpul ciliar) conţine două părți 
suprapuse în sens antero-posterior : 
- muşchiul ciliar (Brucke) sau 
muşchiul tensor al coroidei 

- procesele ciliare, în numâr de 70 — 
80, încep de la ora serrata şi se întind 
până în apropierea irisului 

e Irisul este aşezat înaintea cristalinului, de 
formă circulară, având în centru un orificiu numit 
pupilă. 

- faţa anterioară, convexă, limitează 
înapoi camera anterioară a ochiului şi 
răspunde umorii apoase 

- fața posterioară, uşor concavă, 
corespunde feței anterioare a 
cristalinului 

Irisul este constituit din 5 straturi, care dinspre 
anterior spre posterior sunt : 
_ stratul epitelial anterior 
_ membrana bazală anterioară 
- tesutul propriu al irisului 
_ membrana bazală posterioară (Henle) 
_ stratul epitelial posterior 


3. Tunica internă sau nervoasă (retina) este o 
tunică aplicată pe tunica precedentă, este membrana 
nervoasă a ochiului. Oftalmoscopic, retina normală are 
aspectul unei suprafeţe plane, de culoare roşie, densă, 
omogenă. 

Descriptiv se disting; 

e o porţiune posterioară, răspunzând coroidei 
(porţiunea coroidiană a retinei) sau retina propriu-zisă 
(vizuală) 

e o porţiune mijlocie, răspunzând zonei ciliare 
(porţiunea ciliară a retinei), retina oarbă 

e o porțiune anterioară răspunzând irisului 
(porţiunea iriană a retinei), retina oarbă 

À Straturile retinei vizuale sunt: 

1. stratul pigmentar 

2. stratul conurilor şi bastonaşelor 

3. membrana limitantă externă 

4. stratul granular extern 

5. stratul plexiform extern 

stratul plexiform intern 
stratul celulelor granulare 
stratul fibrelor optice 

0. membrana limitantă internă 


„stratul granular intern 


Conţinutul este reprezentat de mediile 
transparente ale ochiului : 


1. Cristalinul este o lentilă biconvexă aşezată în 
spatele irisului, între umoarea apoasă din camerele 
ochiului, care sunt situate anterior şi corpul vitros, care 
este situat posterior. Diametrul este de 9 — 10 mm, iar 
greutatea este de 20 — 25 ctg. Cristalinul este menţinut 
în echilibru de un sistem de fibre elastice numit zonula 
Zinn. 

2. Umoarea apoasă care umple spaţiul dintre 
cristalin şi cornee este un lichid intercelular asemănător 
lichidului cefalorahidian şi a endolimfei auriculare, cu 
rol: static, optic, neuroprotector, nutritiv. 

3. Corpul vitros este masa transparentă de 
consistență gelatinoasă care umple tot spațiul cuprins 
între retină şi faţa posterioară a cristalinului. 


Vascularizaţia globului ocular şi a orbitei 


Artera oftalmică ia naştere din artera carotidă 
internă, pătrunde în orbită prin gaura optică împreună 
cu nervul optic şi se divide în numeroase ramuri. 

Artera centrală a retinei se desprinde din artera 
oftalmică la circa 10mm în spatele globului ocular, 
pătrunde în nervul optic şi devine vizibilă la nivelul 
papilei nervului optic unde se divide în ramuri nazale şi 
ramuri temporale. 

Arterele ciliare lungi posterioare sunt nazală şi 
temporală şi iau naştere din artera oftalmică imediat în 
spatele globului ocular. Ele perforează sclera de o parte 

şi de alta a nervului optic, intră în spaţiul 
supracoroidian (între coroidă şi scleră) şi merg anterior 
până în grosimea corpului ciliar unde se 
anastomozează cu arterele ciliare anterioare şi 
formează marele cerc arterial al irisului. 

Arterele ciliare scurte posterioare îşi au originea 
tot în spatele globului ocular, perforează sclera în jurul 
nervului optic şi se ramifică în straturile coroidei 
asigurând  vascularizaţia porțiunii posterioare a 
coroidei. 


Inervaţia globului ocular şi a orbitei 


Nervul  oftalmic reprezintă ramul superior 
(senzorial) al nervului trigemen şi se ramifică înainte 
de a intra în orbită în nervii: 

e frontal ce inervează tegumentul regiunii 
frontale 

e nazo-ciliar cu un ram ce inervează 
tegumentul regiunii nazale şi ramuri ciliare 
care dau naştere nervilor ciliari lungi 
posteriori ce inervează senzitiv corneea, 
irisul şi corpul ciliar; de asemenea conţin 
fibre simpatice pentru dilatatorul pupilei şi 
muşchiul ciliar 

Ganglionul ciliar este situat retrobulbar, lateral de 
nervul optic şi conţine: 

e fibre senzitive din nervul nazo-ciliar ce 
inervează corneea şi uveea 
e fibre parasimpatice din nervul oculomotor 
comun (perechea a III-a) pentru sfincterul 
pupilar şi muşchiul ciliar 
e fibre simpatice provenite din plexul nervos 
pericarotidian ce inervează vasele de sânge 
intraoculare 
De la nivelul ganglionului ciliar pornesc nervii 
ciliari scurţi posteriori ce perforează sclera în jurul 
nervului optic şi se distribuie tractului uveal şi 
muşchilor irieni şi ciliari. 


Anatomia nervului optic şi a căilor optice 
intracraniene 


Calea optică este alcătuită din 4 neuroni: neuronul 
retinian (celula bipolară), neuronul retino-diencefalic 
(celula ganglionară), neuronul diencefalo-cortical. şi 
neuronul cortical. 

Nervul optic este alcătuit din 4 porţiuni: 

1. Porțiunea intraoculară (papila nervului optic) 

conţine axoni nemielinizați 

2. Porțiunea intraorbitară este cuprinsă între polul 
posterior al globului ocular şi gaura optică. Diametrul 
este de 3 — 4 mm, lungimea 25 mm şi traiectul este 
ușor sinuos pentru a permite mişcările globului ocular. 


3. Porțiunea intracanaliculară are lungime de 4 — 
10 mm şi reprezintă segmentul din canalul optic situat 
în aripa mică a sfenoidului 

4. Porțiunea intracraniană are lungime de 10 mm 
şi se întinde până la chiasma optică. 

Chiasma optică este o formaţiune nervoasă în 
„X” situată deasupra hipofizei şi sub ventriculul III 
cerebral. Este alcătuită din  axonii celulelor 
ganglionare: 

e axonii retinei temporale au o poziţie 
laterală şi străbat chiasma fără să se 
încrucişeze 

e axonii retinei nazale sunt situaţi central 
şi se încrucişează în chiasmă 

Bandeletele optice sunt cuprinse între chiasmă şi 
corpii geniculaţi laterali. Fiecare bandeletă conţine 
axonii retinieni temporali de aceeaşi parte şi axonii 
retinieni nazali de partea opusă. 

Corpii geniculaţi laterali la nivelul cărora fac 
sinapsă neuronii retino-diencefalici cu cei diencefalo- 
corticali. 

Radiațiile optice (Gratiolet) conectează corpii 
peniculaţi laterali la cortexul vizual occipital. Sunt 
alcătuite din axonii neuronilor diencefalo-corticali. 

Comtexul vizual este situat în lobul occipital, 
lateral de scizura calcarină (aria striată 17 = centrul 
cortical primar). Ariile occipitale 18 (peristriată) şi 19 

(parastriată) sunt centrii corticali de integrare 
superioară a informaţiei vizuale. 


Anatomia anexelor globului ocular 


1. Pleoapele 

Pleoapele sunt 2 structuri musculo-membranoase 
ce acoperă şi protejează segmentul anterior al globului 
ocular. 

Sunt alcătuite din: 

e faţa anterioară, cutanată, convexă 

e fața posterioară, mucoasă sau conjunctivală, 
concavă 

e două comisuri, internă şi externă (locul de 
unire a pleoapei superioare şi inferioare) 

e marginea aderentă ce corespunde rebordului 
orbitar, la nivelul căruia se află şanţurile 
orbito-palpebrale (superior şi inferior) 

e marginea liberă care delimitează fanta 
palpebrală 

Pleoapa are o lungime de 27 — 30 mm şi O 
înălţime de 8 — 11 mm, când ochiul este deschis. Pe 
această margine se inseră cilii, în jurul cărora se află 
orificiile de deschidere ale glandelor  sebacee 
(Meibomius) şi sudoripare (Zeiss). La unirea 5/6 
externe şi 1/6 internă a marginii libere palpebrale se 


atlă punctele lacrimale (superior şi inferior) prin care 
drenează lacrimile. 
Histologic sunt alcătuite din 5 straturi: 
e tegumentele sunt fine, conţin fire de păr, glande 
sebacee şi sudoripare 
e subcutisul este lax şi reprezintă locul de 
acumulare a lichidelor în caz de edem sau 
hemoragii 
e stratul muscular striat conţine mușchiul orbicular 
al pleoapei (fibre circulare) şi inserţia anterioară 
a muşchiului ridicător al pleoapei superioare 
e tarsul este alcătuit din ţesut conjunctiv dens, 
reprezentând scheletul pleoapelor 
e conjunctiva palpebrală sau tarsală 
2. Conjunctiva = 
Este o membrană mucoasă subţire şi transparentă 
care acoperă faţa anterioară a sclerei (conjunctiva 
bulbară) până la limbul sclero-corneean şi faţa 
posterioară a pleoapelor (conjunctiva tarsală). Locul 
unde conjunctiva tarsală se reflectă pentru a se 
continua cu conjunctiva bulbară se numeşte fundul de 
sac conjunctival (superior şi inferior). 
3. Aparatul lacrimal 
Este alcătuit din: 
e glanda lacrimală principală este situată în partea 
anterioară a orbitei, în unghiul supero-extern. 
Are 2 porţiuni: orbitară (în fosa glandei 


lacrimale) şi palpebrală (în grosimea pleoapei 
superioare). Canalele excretoare se deschid în 
fundul de sac conjunctival superior. 

e glandele lacrimale accesorii sunt situate în 
stroma  conjunctivei  fundurilor de sac 
conjunctivale (glandele Krause) şi a conjunctivei 
tarsale (glandele Wolfring) 

e punctele lacrimale superior şi inferior situate pe 
marginea liberã a pleoapelor 

e canaliculul lacrimal continuă punctele lacrimale, 
situate în grosimea marginii libere a pleoapelor 
spre unghiul intern 

e sacul lacrimal situat pe peretele intern al orbitei, 
anterior şi inferior 

e canalul lacrimo-nazal ce se deschide în peretele 
lateral al fosei nazale, în meatul inferior 

4. Muşchii extraoculari 

Muşchii drepţi au lungimea de circa 40 mm, 
lăţimea de 9 — 10 mm, o inserţie osoasă posterioară la 
nivelul inelului tendinos Zinn şi o inserţie sclerală la 
aproximativ 7 mm în spatele limbului sclero-corneean 
(muşchiul drept superior se inseră în dreptul 
meridianului orei 12, mușchiul drept inferior se inseră 
în dreptul meridianului orei 6, muşchiul drept intern, 
respectiv muşchiul drept extern în dreptul meridianului 
orei 3, respectiv 9). 

Acţiunile muşchilor drepţi: muşchiul drept extern: 
abducţie; muşchiul drept intern: adducţie; muşchiul 
drept superior: ridicător al globului ocular, dar şi 
rotație internă şi adducţie; mușchiul drept inferior: 
coborâtor al globului ocular, dar şi rotaţie externă şi 
adducție. 
Muşchii oblici 
e marele oblic (superior) este cel mai lung 
muşchi extraocular (60 mm). De la vârful 
orbitei se îndreaptă anterior şi intern până 
aproape de rebordul orbitei în unghiul supero- 
intern, unde trece printr-un inel tendinos 
(trohlee), apoi îşi schimbă brusc direcţia în : 
afară şi înapoi pe sub muşchiul drept superior 
pentru a se insera pe scleră retroecuatorial în f 
cadranul temporal superior. Participă la rotația 
internă a globului ocular, dar participă şi la 
coborâre şi abducţie. 
e micul oblic (inferior) este cel mai scurt muşchi 
extraocular (37 mm) şi singurul care nu-şi are 
inserţia osoasă în vârful orbitei, ci în porţiunea 
anterioară a orbitei pe peretele inferior, spre 
unghiul infero-intern, de unde trece pe sub 
dreptul inferior, inserându-se retroecuatorial în 
cadranul infero-temporal al sclerei. Participă la 
rotația externă a globului ocular, dar şi la 
ridicarea şi abducţia globului ocular. 


CAPITOLUL II 
Examenul acuităţii vizuale 


Acomodaţia reprezintă capacitatea ochiului de a 
vedea clar la diferite distanţe, prin modificarea puterii 
de convergență a dioptrului ocular. Acest fenomen se 
datorează în mare parte cristalinului care îşi poate 
schimba valoarea constantelor optice, în funcţie de 
distanţa la care este situat obiectul. 

Acuitatea vizuală exprimă capacitatea ochiului de 
a distinge forma, dimensiunea, conturul şi detaliile 
elementelor din spaţiu. Vederea maculară este vederea 
cea mai clară şi constituie, prin repartiţia numărului 
maxim de conuri în maculă, vederea centrală. 

Pentru a recunoaşte forma obiectelor este necesar 
ca: imaginea să aibă un minim de dimensiune pentru a 
putea fi văzută cu ochiul liber, minimun vizibil (pragul 
absolut al simțului formelor); să se poată face 
deosebirea minimă spaţială între 2 puncte, minimum 
separabil (pragul diferenţial pentru puncte); să se poată 
recunoaşte un minim de variaţie în traseul unei linii, 
minim de aliniere (pragul diferenţial pentru linii). 
Toate aceste trei elemente contribuie la realizarea unei 
maxime A.V. 

Acuitatea vizuală se determină la optotip 
(dispozitiv cu sursă de lumină proprie şi un perete de 
sticlă pe care sunt configurate mai multe rânduri de 
litere, semne sau desene), într-o cameră luminoasă, cu 


18 


optotipul situat la 5 m distanţă (infinitul oftalmologic, 
care pentru un emetrop asigură un repaus acomodativ 
cvasitotal), pentru fiecare ochi în parte, ochiul 
neexaminat fiind acoperit cu un  opercul 
semitransparent. Subiectul este aşezat în poziţie 
centrală în fata optotipului la distanţa de 5 metri şi i se 
indică să citească semnele grafice din fiecare rând 
începând cu cele de dimensiuni mai mari. Valoarea 
acuităţii vizuale se consideră cea corespunzătoare 
ultimului rând în care subiectul distinge corect 
majoritatea semnelor (maxim 20% greşeli) şi se 
exprimă după formula: 
AV=d/D unde: d- distanţa de citire a optotipului 
de către subiectul examinat, D- distanţa de citire a 
optotipului de un ochi emetrop. 
Subiectul examinat este rugat să citească de sus în 
jos rândurile optotipului plasat la înălțimea ochiului. 
Optotipii tabelei tradiţionale Snellen sunt litere, a 
căror geometrie respectă următoarele reguli: 
e grosimea liniilor unei litere este egală cu 
grosimea spaţiului alb dintre ele 
e înălțimea şi lăţimea optotipului este de cinci ori 
mai mare decât grosimea liniei literei 
e pe tabela Snellen apar numai literele C, D, E, F, 
LNTO PI, Z. 
Dacă pacientul vede numai rândul de sus, sã 
zicem cu ochiul drept (OD), notăm VOD (vedere ochi 

drept) = 5/50 = 1/10; dacă vede şi al doilea rând de sus 
în jos al optotipului, notăm VOD = 5/40 = 1/8; dacă 
vede şi al treilea rând de sus în jos al optotipului, 
notăm VOD = 5/30 = 1/6; dacă vede şi al patrulea rând 
de sus în jos al optotipului, notăm VOD = 5/20 = 1/4; 
dacă vede şi al cincilea rând de sus în jos al 
optotipului, notăm VOD = 5/15 = 1/3; dacă vede şi al 
şaselea rând de sus în jos al optotipului, notăm VOD = 
5/10 = 1/2; dacă vede şi penultimul rând de jos al 
optotipului, notăm VOD = 5/7,5 = 2/3; dacă vede și 
ultimul rând de jos al optotipului, notăm VOD = 5/5 = 
l. 


Scara Monoyer 
0.1 


5/20 = 1/4 
Jls = 13 
5/10 = 1/2 
YT = 23 


Tabel 1. Scara Snellen şi Monoyer (distanţă de 
examinare 5 m) 

Dacă pacientul, aşezat la distanța de 5 m, nu 
citeşte nici cel mai mare rând al optotipului, adică 
acuitatea vizuală este mai mică decât 5/50 = 1/10 = 0,1, 
se apropie bolnavul de tablou şi se exprimă A.V. prin 
distanţa de la care vede rândul, văzut de emetrop de la 
5 m, şi anume: VOD = 4/50 = 1/12; VOD = 3/50 = 
1/16; VOD = 2/50 = 1/25; VOD = 1/50. 

Dacă acuitatea vizuală este mai mică decât 1/50, 
examinatorul îi arată examinatului un număr de degete 
apropiindu-se de pacient astfel: VOD=numără degetele 
(n.d.) la 4 m, 3 m, 2 m, 1 m, 50 cm, 20 cm.. 

Dacă pacientul nu poate număra degetele în faţa 
ochiului, examinatorul mişcă mâna în faţa ochiului 
examinat şi dacă examinatul poate percepe mişcarea 
mâinii se notează VOD = percepe mişcările mâinii 
(p.m.m.). În caz contrar se recurge la efectuarea 
următoarelor examinări: 

1. Examenul percepţiei luminoase 

Examinarea se efectuează monocular, într-o cameră 
obscură, pacientul fiind aşezat la 4 m distanţă faţă de 
examinator, fixând cu ochiul examinat sursa de lumină 
care este acoperită şi descoperită în mod ritmic. 
Concomitent îi cerem pacientului să spună când este 
lumină şi când este întuneric. În cazul răspunsurilor 
neconcludente, se poate repeta examinarea de la 
distanță din ce în ce mai mică, până la 1 m. Lipsa 
senzaţiei luminoase o întâlnim în leziuni ale retinei, 

leziuni ale nervului optic. Se notează: VOD = p.l. 
(percepe lumina), VOD = f.p.l. (fără percepţia luminii). 

2. Examenul proiecției luminoase 

Examinarea se face tot monocular, în cameră 
obscură, apropiindu-ne de pacient cu o sursă de 
lumină, la 1 m. Deplasăm lumina în cele 4 poziţii 
principale ale privirii (sus, jos, stânga, dreapta), fără ca 
pacientul să-şi modifice direcţia axului vizual. 
Concomitent pacientul trebuie să indice direcția din 
care se proiectează lumina. Se notează: VOD (vedere 
ochi drept) = p.I.superior, p.Linferior, p.l.temporal, 
p.l.nazal sau p.l. în toate cadranele. Lipsa proiecției 
luminoase o avem în leziuni corioretiniene, în dezlipire 


de retină. 


E 


CAPITOLUL M 
Metoda Donders 


Refracția oculară reprezintă puterea de refringență 
totală a ochiului considerat ca un sistem optic în 
dioptrii. Refracţia oculară este posibilă prin existenţa 
mediilor refringente transparente ale ochiului, care 
constituie un adevărat sistem dioptric format din: 
cornee; umoare apoasă; cristalin; vitros. 

Un ochi este emetrop când focarul razelor care vin 
paralele de la infinit, se formează pe retină. Un ochi 
este miop când focarul razelor care vin paralele de la 
infinit, se formează înaintea retinei. Un ochi este 
hipermetrop când focarul razelor care vin paralele de la 
infinit, îşi fac focarul posterior de retină, în spatele 
ochiului. 

Metoda Donders este o metodă subiectivă de 
determinare a refracției oculare. Se efectuează prin 
examinarea acuităţii vizuale a ochiului la distanţa de 5 
m, în faţa optotipului, examinarea făcându-se separat 
pentru fiecare ochi (monocular), ochiul neexaminat 
fiind acoperit cu o sticlă mată sau cu o paletă. 

Pentru a diferenţia scăderea acuităţii vizuale prin 
viciu de refracție de o afecţiune organică, aşezăm în 
fața ochiului examinat un punct stenopeic (ecran 
metalic perforat în centru). În cazul viciului de 
refracție, acuitatea vizuală se va îmbunătăţi prin 
suprimarea aberaţiei cromatice şi de sfericitate, iar în 

cazul tulburărilor de transparenţă a mediilor, vederea 
va fi mai scăzută datorită diminuării cantităţii de 
lumină. 

l. Pacientul fără nici o leziune, aşezat la 5 m 
distanță faţă de optotip, citeşte caracterele ultimului 
rând de jos al optotipului, corespunzătoare acuităţii 
vizuale = 5/5 = 1, dacă este emetrop sau hipermetrop 
mic compensat prin acomodaţie. 

Aşezăm în faţa ochiului examinat o lentilă de 
+0,50 D.sf. (convexâ). Dacă ochiul examinat este 
hipermetrop, acomodaţia se va relaxa cu +0,50 D.sf. şi 
vederea va fi în continuare clară. Pentru a constata 
gradul hipermetropiei, aşezăm lentile progresive de 
+1D.sf, +1,50 D.sf., +2 D.sf., până la cea mai 
puternică lentilă convexă cu care pacientul vede 
ultimul rând, această lentilă exprimând valoarea 
hipermetropiei manifeste. În hipermetropie, metoda 
Donders este aproximativă, mai ales la persoane tinere 
deoarece ignoră valoarea hipermetropiei latente, 
compensată prin acomodaţie. 

2. Persoanele peste vârsta de 45 de ani care citesc 
corect toate testele optotipului sunt considerate 
emetrope. 

3. Pacientul fără nici o leziune, aşezat la 5 m 
distanţă faţă de optotip, nu citeşte caracterele cele mai 
mici ale optotipului. În acest caz poate fi vorba de 
miopie, de hipermetropie la o persoană vârstnică sau 


hipermetropie de grad mai mare (care nu poate fi 
compensată prin acomodaţie). 

Aşezâm în faţa ochiului examinat o lentilă de 
+1D.sf. şi apoi una de —1 D.sf. (concavâ), după care 
întrebăm pacientul cu care din lentile vede mai bine. 
Miopul va vedea mai bine cu -1 D.sf., pe când 
hipermetropul va vedea mai bine cu +1 D.sf. 

După ce s-a determinat tipul ametropiei se aşează 
în faţa ochiului lentile din ce în ce mai puternice, 
pentru a afla gradul ametropiei. 

În caz de miopie, ne oprim la cea mai slabă lentilă 
concavă cu care pacientul vede ultimul rând deoarece 
dacă continuăm cu lentile mai puternice, ochiul miop 
fiind supracorectat, va deveni hipermetrop. Această 
hipermetropie provocată va fi corectată involuntar prin 
acomodaţie şi examinatul va vedea în continuare şi cu 
o lentilă mai puternică. 

În caz de hipermetropie, mărim progresiv lentilele 
convexe din +0,50 D.sf. în +0,50 D.sf., până la cea mai 
puternică lentilă convexă cu care pacientul vede bine 
ultimul rând. Valoarea lentilei reprezintă aproximativ 
gradul de hipermetropie al ochiului. 

4. Pacientul citeşte literele, dar le confundă (D 
este citit ca C, E este citit ca F sau, din acelaşi rând, 
unele litere le citeşte, altele nu) caz în care ne gândim 
la un astigmatism. În acest caz corecţia se face cu 
lentile cilindrice. Pentru a putea afla axa şi puterea 
lentilei cilindrice corectoare se folosesc mai multe 

metode. Evaluarea componentei  astigmate se 
efectuează folosind cadranul orar Green, cilindrul 
încrucişat Jackson. 

a. Cadranul orar GREEN care are un cerc cu 
meridiane orare, plasate la distanţa optotipului. În mod 
normal, subiectul trebuie să vadă toate meridianele la 
fel de negre şi clare, mai puţin cel de la ora 12 care este 
văzut mai negru datorită astigmatismului fiziologic. În 
cazul ochiului astigmat subiectul unele meridiane sunt 
văzute mai clar şi altele mai şters. Pentru a stabili 
valoarea astiematismului se aşează în faţa ochiului 
examinat lentile cilindrice pozitive sau negative cu 
axul inactiv perpendicular pe meridianul astigmat. 
Rezultat: cea mai mică lentilă cilindrică negativă sau 
cea mai mare lentilă cilindrică pozitivă ce oferă 
valoarea cea mai bună reprezintă valoarea componentei 
cilindrice a refracției. 

b. Tehnica cilindrului încrucişat Jackson 

Cilindrul Jackson este utilizat pentru stabilirea 
existenţei unui astigmatism şi pentru precizarea axei, 
precum şi a puterii cilindrului corector care se află pe 
rama de probă, dar care nu indică dacă astigmatismul 
este bine corectat. Principiul cilindrului Jackson este de 
a apropia cele 2 focare liniare de cercul de minimă 
fuziune, fără a modifica poziţia acestuia astfel că, dacă 
ochiul are un astigmatism, acuitatea vizuală se 
ameliorează într-o poziţie a cilindrului, dar diminuă în 
altă poziţie. În cazul în care astigmatismul este bine 

corectat, subiectul nu sesizează nici o diferenţă între 
cele două poziţii ale cilindrului. 

e tehnica de utilizare pentru verificarea axei 

cilindrului corector 

Instrumentul este plasat în faţa corecţiei, cu 
mânerul în axul cilindrului corector. După rotația 
mânerului pe 180° cilindrul încrucişat revine în poziția 
iniţială, timp în care subiectul este invitat să precizeze 
care din cele două poziţii este preferabilă sau dacă se 
simte mai bine fără cilindrul Jackson. Dacă va avea o 
poziţie preferată vom roti cilindrul corector cu 5-10” 
pentru a-l apropia de acelaşi semn. Ulterior, din 
aproape în aproape vom preciza axul cilindrului 
corector. 

e tehnica de determinare a puterii cilindrului 

corector 

Fiecare ax al cilindrului corector va fi plasat 
paralel cu axul cilindrului corector a cărui putere dorim 
să o verificăm, iar dacă nici una dintre poziţiile 
cilindrului nu amelioarează acuitatea vizuală, puterea 
cilindrului corector este bună. În caz contrar vom 
modifica puterea cilindrului corector după cum axul 
paralel al cilindrului este de acelaşi semn sau semn 
contrar. 

Reevaluarea sferei la sfârşitul examinarii 
utilizează testul duocrom care are ca principiu faptul că 
ochiul emetrop este cu adevărat emetrop în galben, 

miopul în verde, iar hipermetropul în roşu deoarece 
radiaţiile roşii focalizează în spatele retinei, iar cele 
verzi în faţa retinei. Pacientul este aşezat la 1,40 m de 
un test colorat jumătate în albastru şi jumătate în roşu. 
Dacă ochiul este emetrop, pacientul va vedea ambele 
culori cu o claritate egală, dacă ochiul este miop, 
pacientul va vedea mai bine roşul şi mai şters albastrul, 
iar dacă pacientul este hipermetrop va vedea mai bine 
albastrul şi mai şters roşul. Apoi se trec în faţa ochiului 
o serie de lentile sferice convergente sau divergente 
până când ambele imagini sunt văzute clar, iar lentile 
care oferă acest rezultat reprezintă valoarea ametropiei. 


w 

CAPITOLUL IV 
Metode obiective de determinare a refracției 
oculare 


1. Refractometria computerizată 

Se realizează cu dioptronul, care este un 
refractometru computerizat cu memorie ce calculează 
valoarea refracției oculare în funcţie de axul antero- 
posterior al globului ocular şi profunzimea camerei 
anterioare. Pacientul este informat să fixeze mira, timp 
în care refracția este măsurată pe rând la ambii ochi. 
Astfel este analizată imaginea grilei test proiectată pe 
retină cu grila însăşi de către receptorii fotosensibili. 

Avantajele metodei sunt reprezentate de timpul de 
examinare foarte scurt şi de corectitudinea rezultatelor, 
inclusiv precizia exactă a axului astiematismului. 
Dezavantajele metodei sunt reprezentate de valori 
inexacte la vicii de refracție de peste 12 dioptrii şi de 
imposibilitatea efectuării refractometriei în caz de 
mioză şi tulburări ale mediilor oculare ( ca de exemplu 
în cataractă). 

2. Schiascopia 

Principiul schiascopiei: dacă se proiectează un 
fascicul de lumină în pupila ochiului examinat, pupila 
se va colora în roşu. Când se deplasează oglinda care 
proiectează fasciculul de lumină spre pupilă, în plan 
orizontal şi vertical, în pupilă va apârea o umbră care 
se deplasează în acelaşi sens cu mişcarea imprimată de 

noi sau în sens contrar, adică în funcţie de starea de 
refracție a ochiului examinat. 

Tehnica de examinare: examinarea se face în 
cameră obscură, fiindu-ne necesare o oglindă, cu un 
orificiu în centru, o sursă de lumină aşezată în spatele 
ochiului examinat şi la acelaşi nivel cu ochiul 
examinat, lentile convergente şi divergente, de la +0,50 
D.sf. sau —0,50 D.sf. până la +20 D.sf. sau —20 D.sf. 
(riglă de schiascopie). 

Schiascopia se efectuează după paralizia 
acomodaţiei şi controlul tensiunii  intraoculare. 
Paralizia acomodaţiei la copii se face prin instilare de 
soluţie de atropină 1%, 1 picâtură pe zi timp de 3-4 
zile. Paralizia acomodaţiei la adult se face prin instilare 
de soluţie de homatropină 0,5% sau mydrum, de 6 ori 
câte o picâtură din 10 în 10 minute. Examinatorul se 
aşează la 1 metru în faţa pacientului şi proiectează cu 
oglinda un fascicul de lumină spre ochiul examinat. 
Pacientul priveşte în depărtare, pe lângă urechea 
examinatorului, pentru relaxarea acomodaţiei. Prin 
proiectarea fasciculului de lumină în pupilă, ea apare 
colorată în roşu. Se imprimă oglinzii o mişcare de 
lateralitate (dreapta-stânga) şi de verticalitate (sus-Jos). 
La mişcarea oglinzii, în pupilă apare o umbră care se 
deplasează în acelaşi sens cu mişcarea oglinzii 
(UMBRĂ DIRECTĂ) sau se deplasează în sens invers 
cu mişcarea oglinzii (UMBRĂ INDIRECTĂ). Umbra 
este DIRECTĂ în cazul ochiului emetrop, hipermetrop 


şi miop mai mic de | dioptrie. Umbra este 
INDIRECTĂ în toate miopiile mai mari de 1 dioptrie. 

Pentru determinarea exactă a refracției vom aşeza 
în fața ochiului examinat, lentile convexe (+) de 
valoare dioptrică crescândă dacă umbra este directă și 
lentile concave (-) dacă umbra este indirectă. Valoarea 
refracției este dată de puterea dioptrică a lentilei care a 
inversat direcţia de mişcare a umbrei (umbra directă 
devine indirectă sau umbra indirectă devine directă) la 
care se adaugă algebric (-1D), valoarea miopiei de 
-1D prin schiascopia efectuată la distanţa de 1 metru. 

3. Oftalmoscopia 

Oftalmoscopia reprezintă examenul fundului de 
ochi (F.O.) cu ajutorul oftalmoscopului, aparat ce 
dispune de un sistem propriu de lumină şi un sistem de 
lentile cuprins între 0 şi —20D; 0 şi +20D, examinarea 
efectuându-se în cameră obscură, cu pupila în 
midriază. Dacă examinatorul este emetrop, discul 
papilar al F.O. al pacientului va fi văzut clar cu 0 
dioptrii. Dacă pacientul are viciu de refracție, discul 
papilar apare şters, fapt pentru care se mişcă lentilele 
oftalmoscopului până când discul papilar apare clar. 
Cea mai slabă lentilă concavă (divergentă) şi cea mai 
puternică lentilă convexă (convergentă) ce permite 
vederea clară a discului papilar, măsoară valoarea 
dioptrică a miopiei sau hipermetropiei ochiului 
examinat. 

Prin oftalmoscopie se află grosier refracția globală 
a ochiului conform principiului focarelor conjugate: 
lentila care conferă maximumul de claritate, imaginii 
fundului de ochi reprezintă valoarea refracției ochiului 
(după ce s-a scăzut refracția examinatorului). 
Dezavantajul acestei metode este că nu înlătură 
acomodaţia şi nu determină astigmatismul. 

4. Astigmometria 

Astismometria se efectuează cu ajutorul 
astigmometrului care măsoară razele unei porțiuni din 
suprafața anterioară a corneei, principiul metodei fiind 
de proiectare pe cornee a unor mire și examinarea 
reflectării lor de către suprafaţa anterioară a corneei 
care se comportă ca o oglindă convexă. 

Astigmometrul Javal — Schiotz prezintă o lunetă şi 
două figuri luminoase (mire): una dreptunghiulară, alta 
în formă de scară, mirele prezentând în mijloc o dungă 
neagră (linia de credinţă). 

Pacientul are cu capul aşezat pe un suport şi 
fixează cu privirea, orificiul anterior al lunetei. 
Examinatorul observă, privind prin lunetă, imaginea 
mirelor, dedublată datorită unei prisme. El va vedea 4 
imagini: 2 scări şi 2 dreptunghiuri. Se iau în 
consideraţie numai scara şi dreptunghiul din mijloc. 

În primul timp se pun la punct imaginile centrale, 
se apropie sau se depărtează până când vin în contact şi 
linia de credinţă este una în continuarea celeilalte. Ne 
aflăm în unul din cele două meridiane principale ale 


corneei. Citim pe cadranul gradat: gradul de înclinaţie 
al meridianului examinat şi numârul de dioptrii ce 
corespund gradului de curbură al meridianului 
respectiv. 

Rotim mirele din orizontal în vertical, putând să 
apară urmâtoarele posibilităţi: 

a) cele două mire sunt tot în contact: lipseşte 
astiematismul fiziologic al corneei (meridianul vertical 
are o curbură identică cu meridianul orizontal) 

b) cele două mire se suprapun: astigmatism 
direct sau conform regulei. 

c) cele două imagini se îndepărtează una de alta: 
astigmatism contrar  regulei sau invers, adică 
meridianul vertical al corneei are curbură mai mică, 
deci putere de refracție mai mică decât meridianul 
orizontal. Rotim şurubul până când cele două mire 
ajung în contact. Diferenţa de dioptrii între refracția 
celor două meridiane ne indică gradul astigmatismului 
invers. 

d)  astigmatismul este oblic când în poziţia 
orizontală şi verticală liniile de credinţă nu se găsesc în 
continuare, în linie dreaptă. Rotim aparatul până în 
meridianul în care cele două linii sunt în continuare; 
acesta va fi unul din meridianele principale ale corneei. 
Rotind cu 90° vom gâsi al doilea meridian principal. 

e) dacă într-un meridian imaginea mirei este 
deformată astigmatismul este neregulat. 

5, Keratometria automată 

Imaginea reflectată de cornee se focalizează pe un 
element electronic  fotosensibil ce înregistrează 
instantaneu mărimea şi calculează raza de curbură. De 
asemenea, măsoară mărimea imaginii în mai multe 
meridiane şi calculează unghiul celor două meridiane 
principale şi puterea lor. Refractometrele de ultimă 
generaţie măsoară precis refracția corneei pe axul 
optic, cu rol în prescrierea lentilelor de contact, întrucât 
o lentilă de contact are întotdeauna tendința sã se 
centreze mai degrabă pe apexul corneean decât pe axul 
optic. 

6. Retinoscopia 

Retinoscopia rămâne cea mai bună metodă de 
determinare a refracției la copii mici, persoane senile, 
cu retard sau cu surditate. Se efectuează cu 
retinoscopul, cu ajutorul căruia o rază luminoasă este 
direcţionată spre retina pacientului şi mişcată în aria 
pupilară, adăugându-se lentila de probă. Privind prin 
retinoscop şi comparând mişcarea luminii reflectate de 
retina pacientului cu mişcarea luminii retinoscopului, 
putem selecta luminile care vor corecta defectul de 
refracție, astfel obţinând valoarea refracției. La copii 
este necesară paralizia temporară a acomodației 
(cicloplegie). Cicloplegicul se selectează în funcție de 
vârstă: 


pentru copiii născuţi prematur se foloseşte 
cyclomydril 0,2% sau fenilefrină 10%; 

la copiii sub 4 luni se foloseşte ciclopentolat 
0,5%; 

la copiii peste 4 luni se instilează 1 picătură 
de anestezic topic urmată de 1 picătură de 
ciclopentolat 1%.  Refracţia se poate 
determina după 35 — 40 de minute. 

la copiii peste 1 an, în special la cei cu 
esoforie (devierea înăuntru a 
ochiului/ochilor) se utilizează atropină 1% 
de 2 ori pe zi, timp de 3 — 7 zile. 


CAPITOLUL V 
Examinarea anexelor oculare şi a polului anterior 


Examenul anexelor oculare 


|. Examinarea pleoapelor se efectuează la lumina 
difuză de zi sau la lumină artificială. 

Subiectiv, un simptom important este durerea, 
care poate îmbrăca aspectul de senzaţie de prurit și 
arsură până la durere vie. Putem întâlni şi tulburări 
vizuale produse de afectarea pleoapelor şi care sunt de 
ordin mecanic (cel mai des prin ocluzia pleoapelor sau 
prin acţiunea lor compresivă asupra globului ocular). 

La inspecţie urmărim prezenţa sau absenţa 
pleoapelor (ablefarie), grosimea, culoarea, poziţia, 
deschiderea fantei palpebrale şi starea marginilor sale 
(dacă sunt tumefiate, dacă prezintă cruste sau ulcerații). 

Prin palpare putem depista dezvoltarea unei 
tumori şi raportul lor cu planurile subjacente, de care 
pot fi aderente sau libere şi dacă există procese 
inflamatorii. 

Din punct de vedere funcţional vom examina: 

e mobilitatea reflexă a pleoapelor în raport 
cu sensibilitatea  corneeană (în mod 
normal apare o contracție a muşchiului 
orbicular cu închiderea fantei palpebrale şi 

un reflex abolit în caz de hipoestezie sau 
anestezie corneeanâ); 

e reflexul la lumină (micşorarea pupilei şi 
strângerea fantei palpebrale la o iluminare 
bruscă); 

e sensibilitatea pielii pleoapelor prin 
atingerea lor cu un ac fin de seringã. 

2. Examinarea conjunctivelor 

Conjunctiva este o membrană fină ce tapetează 
faţa posterioară a pleoapelor, apoi se reflectă la baza 
pleoapelor şi trece pe faţa anterioară a globului ocular 
până la limbul sclero-corneean. Deci, are trei porţiuni: 
palpebrală, a fundurilor de sac şi bulbară. 

e Pentru inspecția  conjunctivei  palpebrale 
inferioare se aşează un police aproape de marginea 
pleoapei şi se apasă în jos, în timp ce pacientul priveşte 
în sus. Ca să evidenţiem fundul de sac conjunctival 
inferior se împinge uşor globul în jos şi astfel se 
evidenţiază complet. 

e Pentru inspecția conjunctivei pleoapei superioare 
se prind cilii centrali între policele şi indexul mâinii 
stângi, se trage pleoapa în jos, se îndepârtează de glob, 
timp în care subiectul priveşte în jos. În acest timp se 
aşează indexul drept sau o baghetă de sticlă pe 
marginea superioară a tarsului şi se trage în jos şi, în 
acelaşi timp se întoarce repede pleoapa. Ne putem 
folosi şi de întorcâtorul Desmarres sau Vereanu. 


e Examenul secreției conjunctivale 

în mod normal, în secreția conjunctivală se pot 
descoperi germeni, leucocite, polinucleare şi celule 
epiteliale. Conjunctiva este expusă larg la o mulţime de 
agresiuni fizico-chimice şi la acţiunea germenilor 
patogeni care vin din mediul extern sau din organele 
vecine sau chiar de la distanţă (gonococ, streptococ, 
pneumococ, bacili), conjunctiva reacţionând prin 
hiperemie, edem şi secreție. 

Examenul microscopic al secreției conjunctivale 
se face prin recoltarea secreției conjunctivale cu o ansă 
de platină flambată, din fundurile de sac şi se aşează pe 
o lamă, în strat subțire. Se colorează cu albastru de 
metilen (care permite evidenţierea bacilului Weeks şi a 
diplobacilului  Morax—Axenfeld), metoda Gram 
permite  distingerea diplobacililor  (gonococ, 
pneumococ), iar însămânţarea pe medii de cultură se 
face pentru evidenţierea şi izolarea germenilor 
patogeni, asociată cu efectuarea antibiogramei. 

Reacţiile conjunctivei: 

e modificări ale secreției conjunctivale: 

- poate fi seroasă, sero-fibrinoasă, sero- 
purulentă sau purulentă, în funcţie de 
intensitatea  inflamaţiei şi natura 
agentului patogen; 

- poate fi abundentă în conjunctivitele 
acute, chiar purulentă, pe când în cele 
cronice este mult redusă 

e modificări de culoare: 

- hiperemia  (congestia) poate fi 
superficială sau profundă, în sector sau 
generalizată. Hiperemia superficială este 
produsă de  iritaţia traumatică sau 
microbiană a conjunctivei, pe când cea 
profundă este dată de inflamaţia corneei, 
irisului sau corpului ciliar; 

- hemoragia subconjunctivală apare ca o 
pată de culoare roşie — vie, de formă şi 

| dimensiuni variate, situată în orice parte 
D a conjunctivei, dar mai ales la nivelul 
| conjunctivei bulbare. 
e modificări de relief: 

- edemul apare mai des la nivelul 
conjunctivei  bulbare, putând fi 
proeminent sub forma unui burelet în 
deschiderea palpebrală (chemozis) 

- foliculi sau mai frecvent hipertrofia 
papilelor dermului conjunctival 

-  ulceraţii, flictene pe conjunctiva bulbară, 
în cursul unor inflamații 

Diferenţierea hiperemiei superficiale 
(conjunctivale) de cea profundă (perikeraticâ): 


Semne Conpestie Congestie 
conjunctivală pericorneeană 
E Toake (perikeraticã) 
E uloare Roşu aprins 


Repar tizare 
în fundul de sac, 


diminuă spre limb 


_ISO$ Roșu violaceu 
Intensitate maximă | Intensitate maximă 


în jurul limbului pe 
4-5 mm, diminuă 


vasele imobile 


spre fundul de sac 
Reţea vasculară N Vase fine cu 
ochiuri mari convergențe spre 
limb 
Superficială Profundă | 
Vase conjunctivale | Vase ciliare | 
anterioare 
Mobilizare | Mişcarea mucoasei | Mişcarea mucoasei | 
= conjunctivale conjunctivale lasă | 
deplasează vasele | 


corneea fără a se 
întrerupe la limb 


Vasele pot invada | Nu trec de limbul | 


sclero-corneean 


De la fundul de 
sac spre limb 
Vasoconstricţia 


Direacţia 
curentului 


Testul la 


adrenalină | vaselor 
19%0 conjunctivale, 
adică  hiperemia 


dispare complet 


De la limb spre! 
fundul de sac | 
Hiperemia nu | 
dispare complet sau | 
dispare mult mai | 
târziu 

Examinarea polului anterior ocular 


1) Luminatul lateral sau oblic constă în proiectarea 
unui fascicul de lumină convergent dat de o lentilă 
biconvexă, de valoare dioptrică mare, pe suprafața de 
examinat. Se plasează o sursă luminoasă (lampă cu 
bec de 60W) de aceeaşi parte cu ochiul examinat şi în 
acelaşi plan orizontal cu el. Sursa luminoasă este 
situată sub un unghi de 45° față de planul antero- 
posterior al globului ocular examinat. Se plasează 
lentila convergentă pe traiectul fascicolului luminos la 
o distanţă de 5-7 cm (fascicolul trebuie să se focalizeze 
pe regiunea examinată). Examinarea începe prin 
vizualizarea lentă a suprafeţei oculare, apoi rând pe 
rând, cu fascicolul îngust, se examinează corneea, 
camera anterioară, irisul, pupila şi cristalinul. 

2) Biomicroscopia este tehnica de examinare 
microscopică pe viu a segmentului anterior al ochiului 
şi a părţilor anterioare ale corpului vitros, realizând 
veritabile secţiuni optice a regiunilor transparente ale 
ochiului. Se bazează pe principiul iluminârii focale 
laterale. Examinarea se face în camera obscură, 
examinatorul şi examinatul stând faţă în față la mãsuța 
aparatului. Bolnavul fixează bărbia pe mentonieră şi 
fruntea pe curbura de deasupra mentonierei, priveşte 
drept înainte, fără să-şi mişte capul. Braţul lâmpii cu 
fantă se potriveşte astfel ca lumina să vină din partea 

temporală a examinatului, lumina fiind fixată la 
înălţimea ochiului. 
Biomicroscopia poate fi folosită pentru: 

e examinarea focală a polului anterior, 
îmbinând cele 6 metode clasice de iluminare descrise 
anterior; 

e determinarea grosimii şi  profunzimii 
structurilor oculare şi în special grosimea corneei, 
profunzimea camerei anterioare; 

e iluminarea focală a vitrosului posterior şi a 
fundului de ochi cu o lentilă de contact sau cu o lentilă 
divergentă Hruby (—55 D.); 

e examenul focal al unghiului camerular prin 
gonioscopie. 

3) Gonioscopia contribuie la stabilirea 
diagnosticului pozitiv, diagnosticului diferențial, al 
unor tipuri de glaucom, în clasificarea bolii, la 
evaluarea eficienţei terapeuticii aplicate. Gonioscopia 
reprezintă examinarea biomicroscopică a unghiului 
camerular, acesta reprezentând zona esenţială în 
drenajul umorii apoase. Gonioscopia este o metodă 
indispensabilă în studiul patogenezei glaucomului 
congenital, clarificării etiologiei glaucomului secundar, 
indicaţiei actului chirurgical. 

Tehnica elaborată de Goldmann permite studiul 
unghiului camerular în secţiune optică, prin folosirea 
efectului prismatic al unei sticle de contact, în care este 


introdusă o oglindă cu reflexie totală. Poziţia acestei 
oglinzi a fost aleasă astfel încât sistemul de iluminat ŞI 
sistemul de observaţie să poată avea o direcţie antero- 
posterioară şi ca examinatul să poată sta în poziţie 
şezândă, capul fiind în poziţie verticală. Regiunea 
unghiului examinat în oglindă corespunde regiunii 
opuse poziţiei ei. Răsucind sticla de contact în jurul 
axului corneean, apar în oglindă toate regiunile 
unghiului irido-corneean, fără a se modifica poziţia 
biomicroscopului şi a luminatului. 

Tehnica de examinare: 

a. Gonioscopia indirectă 

Se instilează 1-2 picături de anestezic în fundul de 
sac conjunctival inferior, se aşează pacientul la 
biomicroscop, se plasează 1-2 picături de metilceluloză 
1% pe suprafaţa curbă a lentilei Goldmann, se cere 
pacientului să privească în sus şi apoi marginea lentilei 
se plasează în fundul de sac inferior. Se ridică pleoapa 
superioară şi se cere pacientului să privească înainte, 
moment în care examinatorul aplică lentila pe cornee, 
apoi se examinează unghiul camerular la biomicroscop. 

b. Gonioscopia directă 

Pacientul este aşezat pe pat, cu capul întors spre 

examinator, care va introduce lentila între pleoape, pe 
cornee, după ce spaţiul existent între lentilă şi cornee 
este umplut cu ser fiziologic sau metilceluloză. 

Gonioscopia normală — unghiul irido-corneean 
normal: 


| 

Unghiul  camerular este partea marginală a 
camerei anterioare, formată din cornee şi scleră de o 
parte, iris şi corp ciliar pe de altă parte. Deschiderea 
unghiului camerular este variabilă şi depinde de factori 
diferiți: vârsta, locul de inserţie a rădăcinii irisului pe 
corpul ciliar, poziţia mai mult sau mai puţin anterioară 
a cristalinului şi dezvoltarea mai mult sau mai puțin 
pronunțată a porțiunii inelare a mușchiului ciliar. 
Unghiul camerular este mai îngust în partea superioară 
față de cea inferioară. Este mai larg în miopie şi 
afachie şi mai îngust în hipermetropie. Unghiul este 
închis atunci când rădăcina irisului se acolează înaintea 
trabeculului scleral, împiedicând evacuarea umorii 
apoase. 

Prin gonioscopie, plecând de la partea anterioară a 
peretelui corneo-scleral, se pot deosebi mai multe 
elemente, benzi individualizate: 

e banda ciliară este o dungă brun-închisă, situată 
în fundul unghiului, în urma pintenului scleral şi 
corespunde muşchiului ciliar care se inseră pe pinten. 
La oamenii în vârstă, banda ciliară devine cenuşie, 
mată. În glaucomul congenital, prin inserţia înaltă a 
irisului, banda ciliară este inexistentă, irisul părând a se 
insera pe pintenul scleral. 

e pintenul scleral este a doua linie circulară alb 
sidefie. Este uşor de identificat, fiind partea cea mai 
albă a peretelui extern al unghiului. Dacă în cursul 

gonioscopiei se vede pintenul scleral, înseamnă că 
unghiul se află în stadiu de funcționare din punct de 
vedere anatomic. 

e trabeculul corneo-scleral este o suprafață 
albicioasă, fin granulată, dispusă între inelul Schwalbe 
şi pintenul scleral. Gradul de opacitate se modifică cu 
vârsta sau cu diferite patologii ale polului anterior. Se 
observă depozite pigmentare dispuse în special la 
unirea celor două treimi externe cu treimea internă, 
adică în dreptul canalului Schlemm, care se află pe un 
plan mai posterior faţă de trabecul. Canalul Schlemm 
apare ca o dungă pigmentată. El este situat între 
sclerotică şi trabecul şi prezintă o pigmentaţie. Uneori, 
când presiunea în venele episclerale este mai mare 
(compresiune pe jugulare), apare sânge în canalul 
Schlemm. Trabeculul poate fi împărţit în trabeculul 
sclero-corneean şi trabeculul irido-ciliar. 

e linia Schwalbe este o linie sidefie, uneori 
delimitată de o dungă piementată. Histologic, el 
constituie locul unde se termină membrana Descemet. 
Este mai puţin transparent decât corneea. 

e rădăcina irisului este reprezentată prin două-trei 
falduri iriene circulare. În funcţie de deschiderea 
unghiului, rădăcina irisului poate prezenta diferite 
poziţii faţă de peretele corneo-scleral. Uneori se poate 
observa un uşor tremor fiziologic, determinat de 
trecerea umorii apoase prin pupilă. 

e procesele iriene sau ligamentul pectineu sunt 
fine prelungiri ale fibrelor iriene, care merg de la 
rădăcina irisului la trabeculul scleral, trecând înaintea 
benzii ciliare şi a pintenului. La prematuri, unghiul 
camerular este acoperit de o membrană gri, cu tendinţa 
de resorbţie între a 7-a şi a 9-a lună a vieţii intrauterine. 
O membrană fină, fenestrată poate fi văzută şi la sugari 
născuţi la termen, cu posibilitatea vizualizării 
elementelor sistemului trabecular. 

Gonioscopia patologică — unghiul camerular 
patologic: 

e în glaucomul primitiv cu unghi deschis se 
poate constata o pigmentaţie puţin mai 
accentuată la nivelul trabeculului; 

e în glaucomul cu pseudoexfoliere capsulară 
inelul Schwalbe este bine marcat printr-o 
linie de depozite pigmentare (linia 
Sampaolesi) şi, uneori apar mici scuame 
albicioase aderente de rădăcina irisului şi 
trabecul; 

e în glaucomul pigmentar, inelul Schwalbe şi 
trabeculul sunt intens pigmentate, iar 
periferia irisului prezintă goniodonezis; 

e în glaucomul cu unghi închis, în faza 
reversibilă gonioscopia arată un unghi 
îngust sub 20% şi structurile unghiului nu 
sunt vizibile până la periferie, din cauza 

faptului că unghiul este îngust, iar în faza 
ireversibilă goniosinechiile pot ocupa tot 
unghiul pe 360° şi structurile nu mai pot fi 
observate; 

în glaucomul congenital, prin gonioscopie, 
se poate vizualiza o membrană cu aspect de 
celofan, situată între inelul lui Schwalbe şi 
rădăcina irisului, reprezentând vestigiile 
unei pelicule existente în viaţa intrauterinâ. 
Prin membrana uneori fenestrată se vede 
trabeculul, cu tendinţă la pigmentare. La 
copii, resturile membranei, se vizualizează 
sub forma unor resturi filamentoase. 
Unghiul camerular, până la vârsta de 1-2 
ani, este rotunjit. În unele cazuri, se observă 
orizontalizarea rădăcinii irisului, care se 
situează înaintea liniei Schwalbe. 
Modificarea are denumirea de 
pseudoinserţie înaltă a irisului. În alte cazuri 
se văd trabeculi irieni, vestigii ale 
ligamentului pectineu ce ocupă unghiul 
camerular. Dacă ele se găsesc în numâr 
mare, pot constitui o jenă în scurgerea 
umorii apoase. 


Modificările  gonioscopice de poziție (între 


irisului şi peretele  corneo-scleral) în 

glaucomul adultului se referă la diferitele grade de 
deschidere ale unghiului: 

e Gradul 0 — atunci când unghiul este total închis, 
iar irisul vine în contact cu inelul Schwalbe; 

e Gradul I — sau unghi parţial închis, cu o 
deschidere de 10°. Se vede inelul Schwalbe şi treimea 
anterioară a trabeculului scleral; 

e Gradul II — deschiderea unghiului este de 15°. Se 
vede inelul lui Schwalbe şi canalul Schlemm; 

e Gradul III — unghiul este mediu deschis, de 15- 
20°. Se distinge inelul lui Schwalbe, canalul lui 
Schlemm şi pintenul scleral; 


< e Gradul IV — unghiul este larg deschis de 25-40°. 
Se våd toate elementele unghiului camerular, inclusiv 
F banda ciliarã. Unghi cu astfel de deschidere se vede 


| frecvent în ochiul afak. 

CAPITOLUL VI 
Determinarea tensiunii (presiunii) intraoculare 
(T.O.; P.O.) 


Tensiunea oculară fiziologică este asigurată de 
echilibrul dintre producerea umorii apoase la nivelul 
proceselor ciliare şi evacuarea ei la nivelul trabeculului 
sclero-corneean. 

Valoarea tensiunii oculare (T.O.), alâturi de 
examenul câmpului vizual (C.V.) şi examenul fundului 
de ochi (F.O.) reprezintă un criteriu fundamental 
pentru aprecierea modificărilor din glaucom (afecţiune 
cu prognostic rezervat). 


1) Metoda digitală 

Este o metodă imprecisă şi relativă, care se 
practică atunci când condiţiile locale nu permit 
aplicarea tonometrului pe cornee (conjunctivite, leziuni 
corneene, plăgi corneene, herpes facial sau palpebral, 
blefarospasm, tuse constantă şi necontrolabilă). 

Metoda constă în palparea bidigitală a globului, 
transpalpebral. Bolnavul priveşte în jos, cu ambii ochi 
deschişi. Degetele 3 şi 4 de la ambele mâini ale 
medicului se vor sprijini pe fruntea bolnavului, iar cele 
două degete arâtâtoare vor palpa globul ocular, 
deasupra tarsului şi limbului. Palparea se face 
intermitent, senzaţia digitală fiind de renitenţă. 

2) Metoda tonometrică prin indentaţie 

Această metodă măsoară gradul de indentare 
(înfundare) a suprafeţei corneene. Se determină T.O. 
(P.0.) cu tonometrul Schiotz care măsoară înâlțimea 
unei depresiuni corneene, prin aplicarea pe cornee a 
unei greutăţi, prin intermediul unui piston menţinut 
vertical. 'Tonometrul Schiotz este alcătuit din: 

e un sistem depresor al corneei format dintr-o 
tijă metalică ce se mişcă vertical într-un cilindru, care 
are la capătul inferior o scobitură concavă 
corespunzâtoare curburii corneene. Tija cântâreşte 5,5 
grame, iar întreg aparatul 16,5 grame. Pe această tijă se 
încarcă una din greutăţile aparatului (5,5 g; 7.5 g; 10g); 

e un sistem înregistrator al deformaţiei corneene 
alcătuit dintr-un ac indicator ce se deplasează în faţa 
unui cadran gradat, situat în partea de sus a aparatului. 
Raza curburii sistemului depresor este de 15 mm, fiind 
mai mare decât a corneei (7,8 mm), astfel că numai 
partea centrală va fi în contact cu ochiul. Această parte 
centrală are un tub în care circulă tija cilindrică 
(pistonul). 

Sub acţiunea apãsãrii tonometrului Schiőtz, 
conturul corneei se înfundă, micşorând profunzimea 
camerei anterioare, iar capacitatea recipientului ocular 
se micşorează cu o cantitate egală cu volumul domului 
corneean înfundat, prin deplasarea unui volum de 
lichid de valoare egală cu volumul deformării globului. 

Tehnica: 

e anestezia globului ocular prin instilații de 
xilină 2%, pentru ca aplicarea tonometrului pe cornee 
să nu fie simțită de pacient; 

e poziţie comodă, culcat; gâtul celui examinat va 
fi liber pentru a evita staza în jugulare şi creşterea 
presiunii în venele episclerale; 

e pacientul îşi ia un punct de fixaţie, la 10 cm 
deasupra ochiului liber (degetul arâtător propriu stâng 
când se mâsoară T.O. la ochiul drept şi degetul arâtâtor 
propriu drept când se măsoară T.O. la ochiul stâng); 

e cu policele şi degetul arătător de la mâna 
stângă se deschid pleoapele ochiului examinat, fără a 
exercita presiune pe ochi şi cu cealaltă mână, se ţine 
tonometrul între police şi index şi se plasează pistonul 
tonometrului perfect vertical pe centrul corneei 

e seciteşte indicaţia acului pe scala gradată 

e se notează astfel: 

-TOD (tensiune ochi drept), respectiv TOS 
(tensiune ochi stâng) = 5/5,5g (valoare normală), 

-valorile inferioare cifrei 5 (4,5; 4; 3,5; 3; 2,5; 
2; 1,5; 1; 0,5; 0) reprezintă presiune intraoculară 
crescută, 

-valorile superioare cifrei 5 (5,5; 6; 6,5; 7; 7,5 
etc.) reprezintă presiune intraoculară scăzută. 


3) Metoda tonometrică prin aplanaţie -— 
Aplanotonometria GOLDMANN 


Cu această metodă suprafața aplanată este 
constantă, iar forța de apăsare este variabilă. Suprafaţa 
aplanată are un diametru de 3,05 mm și este astfel 
aleasă încât să se deplaseze un minimum de lichid de 
0,56 ml din interiorul ochiului. Astfel, rigiditatea 
sclerală şi forţa vâsco-elastică a pereţilor este ignorată. 
Aparatul este anexat biomicroscopului, determinarea 
făcându-se în poziţie şezândă şi se compune dintr-un 
dispozitiv de aplanaţie şi o balanţă de torsiune. 

Elementul presor se aplică pe corneea anesteziată, 
după ce am instilat în fundul de sac conjunctival o 
soluţie de fluoresceină 0,25-0,5%. Se indică bolnavului 
să clipească de mai multe ori pentru a repartiza 
uniform fluoresceina. 

Se deschide fanta luminoasă la maximum şi se 
interpune un filtru albastru. Presorul se pune în contact 
cu corneea până ce observăm două semicercuri mici şi 
îndepărtate, fapt care arată că presiunea aplicată este 
slabă. 

După mărirea presiunii de aplicare, care egalează 
tensiunea oculară, semicercurile se află în contact prin 
partea lor internă, realizând aspectul unui S culcat. 

Se citeşte pe tambur presiunea exercitată în grame 
şi,  înmulţind cifra cu 10, obţinem tensiunea 
intraoculară în mmHg. 

4)  Tonometrul non contact 

Acest tip de tonometru foloseşte un jet de aer 
pentru a deforma corneea şi se măsoară fie timpul, fie 
forța jetului de aer necesar pentru a produce o 
deformaţie corneeană standard. Deşi este dificilă 
determinarea exactă a tipului de deformaţie obţinută, 
avantajul acestui tip de tonometru este faptul câ ochiul 
este atins numai de un jet de aer. Un fascicul este 
reflectat de corneea aplatizată şi este detectat de un 
sistem optic în infraroşu. Există două tipuri disponibile, 
în funcţie de parametrul mâsurat: 

e sistemul cu presiune constantă (Topcon, 
Kowa): dacă corneea nu a fost aplatizată de un prim jet 
de aer de 30 mmHg este proiectat un al doilea jet de 60 
mmHg pentru a produce deformarea; măsurarea 
tensiunii intraoculare se face în funcţie de timpul 
necesar unui jet de aer de presiune constantă de 30 sau 
60 mmHg pentru a produce deformarea; 

e sisteme cu presiune crescâtoare (Nidek): 
presiunea fluxului de aer este crescută progresiv până 
la obţinerea deformârii standard, iar calculul tensiunii 
intraoculare se face pe baza presiunii necesare şi 
suficiente obţinerii acestei deformări. 

CAPITOLUL VII 
Examenul vederii periferice (câmpul vizual; C.V.) 


Vederea periferică, ca şi vederea centrală este 
realizată prin intervenţia elementelor celulare 
fotosensibile din structura retinei. Elementele de tip 
con şi bastonaş participă diferit la diverse nivele de 
luminanţă: la nivel de luminanţă foarte scăzut participă 
numai bastonaşele = vedere scotopică (nocturnâ); la 
nivel de luminanţă foarte ridicat participă numai 
conurile = vedere fotopică; la nivele de luminanță 
intermediare participă şi conurile şi bastonaşele = 
vedere mezopică. 

Totalitatea punctelor din spaţiu pe care un ochi 
imobil le poate cuprinde reprezintă câmpul vizual 
(C.V.), care poate fi monocular (pentru fiecare ochi în 
parte) sau binocular (rezultat prin suprapunerea 
câmpurilor monoculare). Prin suprapunerea celor două 
câmpuri vizuale monoculare prin partea lor nazală, se 
obţine câmpul vizual binocular. Câmpul vizual 
reprezintă aria din mediul înconjurător percepută 
vizual de unul sau ambii ochi în timp ce fixează 
nemişcaţi un punct central staționar. În acest spaţiu 
sunt percepute de ochi şi transmise creierului de-a 
lungul căii vizuale aferente toate informaţiile, respectiv 
fenomenele optice conţinute în imagine: în CV 
monocular percepţia contururilor, contrastelor, 
formelor, mișcării, luminii şi culorilor, iar în CV 

binocular suplimentar vederea stereoscopică 
tridimensională în spațiu. 

Limitele periferice ale C.V. monocular sunt 
diferite de la subiect la subiect, depinzând de 
proeminenţele regiunilor învecinate: 

e superior: 45-50 grade (depinde de 
proeminenţa arcadei sprâncenoase) 

e inferior: 50-60 grade (depinde de 
proeminenţa pomeţilor obrazului) 

e nazal: 50-60 grade (depinde de 
proeminenţa nasului) 

e temporal: 80—90 grade 

Absența celulelor senzoriale la nivelul papilei se 
traduce printr-o zonă de scotom fiziologic în câmpul 
vizual, după cum absenţa bastonaşelor la nivelul foveei 
determină un scotom fiziologic la întuneric. 

Metode de examinare 

1) Metode cinetice 

Metodele cinetice implică prezentarea unui stimul 
cu luminozitate cunoscută în mişcare dinspre nevăzut 
spre văzut până când pacientul afirmă că stimulul a fost 
perceput. 

a) Metoda prin comparaţie oferă informaţii 
grosiere şi orientative despre C.V. Examinatorul şi 
examinatul îşi înlâtură ochelarii deoarece îngustează 
câmpul vizual şi se aşează faţă în faţă, la o distanţă de 
60-100 cm pentru ca ochii să fie plasați la aceeaşi 

înălţime. Ambii îşi acoperă ochiul de aceeaşi parte 
(pentru determinarea CV la OD, examinatul acoperă 
OS, iar examinatorul îşi acoperă OD şi invers pentru 
celălalt ochi), după care examinatul va fixa ochiul 
examinatorului. Ulterior, examinatorul va plasa la 
mijlocul distanţei dintre ei indexul pe care îl va deplasa 
treptat în cele 4 sau 8 direcţii ale privirii dinspre 
nevăzut spre văzut, respectiv dinspre periferie spre 
centru, timp în care examinatul trebuie să afirme dacă a 
văzut sau nu indexul. Rezultatul va fi raportat la 
câmpul vizual al examinatorului. 

b) Perimetria Goldmann: aparatul constă într-o 
cupolă hemisferică cu fondul alb mat, ce prezintă un 
sistem constant de iluminare al fondului şi un proiector 
de test cu un indice mobil, cu suprafaţa şi intensitatea 
luminoasă variabilă, timp în care fondul rămâne fix. 
Suprafaţa testului scade în progresie geometrică de la 
V la O, iar intensitatea luminoasă creşte în progresie 
geometrică de la 1 la 4. 

2) Metode statice 

Perimetria statică computerizată (PSC) este o 
metodă de elecţie în vederea depistării deficitelor 
perimetrice precoce. PSC a devenit clasică în ultimele 
două decenii şi deţine locul primordial. Perimetria 
statică (cantitativă) studiază sensibilitatea retiniană 
diferenţială prin folosirea unui test de dimensiune fixă, 
dar luminanţă variabilă, proiectat la diferite grade de 
excentricitate, pe un fond de luminanţă omogenă şi 


56 


constantă. Aparatele utilizate sunt perimetrul 
Humphrey şi perimetrul Octopus. PSC foloseşte 
stimuli luminoşi staționari de diverse mărimi şi cu 
intensități luminoase variabile, fiind efectuată de un 
calculator conectat la cupola de examinare. Programul 
său de examinare prezintă un număr definit, între 50 şi 
100 stimuli luminoşi de diverse intensități în diferite 
zone ale CV, folosind anumite metode de testare şi de 
prezentare a stimulilor (strategy), apoi înregistrează şi 
valorifică „răspunsurile”” pe care pacientul le dă 
apăsând butonul manetei de semnalizare. În tot acest 
timp trebuie monitorizate continuu reacţiile şi fixaţia 
pacientului. La sfârşitul examinării rezultatele sunt 
salvate în baza de date şi imprimate. 

Clasificarea scotoamelor câmpului vizual 
I.Scotoanie fiziologice: scotomul absolut localizat 
temporal între 12-17* şi puţin inferior faţă de punctul 
central de fixaţie al CV (pata oarbă). 

2. Scotoame patologice: reprezintă toate celelalte 
scăderi şi defecte perimetrice care deviază statistic de 
la media normei de vârstă. 

a. după modul în care scăderile şi defectele 
alterează CV: 


+ alterare difuză a CV: scădere difuză a 


senzitivităţii luminoase cu aspect 
homogen al CV şi cu scăderea pragului 

percepției luminoase în toate punctele 
testate ale CV 

alterare localizată a CV: scădere localizată 
a  senzitivităţii luminoase cu aspect 
heterogen al CV şi cu ridicarea pragului 
percepţiei luminoase doar în zopa afectată, 
în timp ce restul CV este normal 

alterare mixtă a CV: scădere generalizată a 


senzitivităţii luminoase a CV, cât şi 
defecte mai adânci localizate 


b. după adâncimea scotoamelor 
e scotoame relative: zone ale CV cu 


senzitivitate luminoasă scăzuță, în care 
sunt percepuți doar stimulii mai luminoşi 
decât cei percepuți în aceeaşi zonă a CV 
de către o persoană sănătoasă de aceeaşi 
vârstă 

scoatoame absolute: zone ale CV în care 
nu mai sunt percepuți nici măcar stimulii 
puternici cu luminozitate maximă 


c. după mărimea scotoamelor în raport cu suprafaţa 
totală a CV: 


e scotoame mici: suprafaţa lor cuprinde l- 
10% din suprafaţa totală a CV 

e scotoame de mărime medie: suprafaţa lor 
cuprinde 10-25% din suprafaţa totală a 
ON: 


58 


e scotoame mari: suprafaţa lor cuprinde 25- 
50% din suprafaţa totală a CV 

e scotoame foarte extinse: suprafaţa lor 
cuprinde peste 50% din suprafața totală a 
CV 

d. după localizarea topografică a scotoamelor 

e centrale (care includ punctul de fixație), 
paracentrale (cu excentricitate de 1-5°), 
pericentrale (cu excentricitate de 5-10”) 

e cecale,  paracecale,  pericecale sau 
centrocecale: mărirea petei oarbe 

e periferice: la distanța de peste 30° de la 
punctul fixaţiei centrale 


à N e. după forma scotoamelor: punctiforme (în 
retinopatii vasculare), în formă de pată (în 
retinopatii vasculare ale coroidei), rotunde sau 


ovale, geografice (în corioretinită), inelare (în 
retinopatia pigmentară sau pot fi cauzate de 
rama de ochelari), arcuate (în glaucom), în 
formă de sector sau de „coadă de meteor” (în 
corioretinita juxtapapilară tip Jensen), în formă 
de coasă sau de semilună (în dezlipire de retină), 
în formă de treaptă (în glaucomul cronic), 
hemianoptice (ocupă o jumătate a CV, 
respectând meridianul orizontal sau vertical 
median al CV; în etiologii neurologice) 
cadranoptice (ocupă un sfert al CV, respectând 

atât meridianul vertical median cat şi pe cel 
orizontal median al CV; când sunt bilaterale 
etiologia este neurologică) sau altitudinale (de 
obicei sunt unilaterale şi etiologia este oculară, 
ca de exemplu în neuropatia optică ischemică 
anterioară, ocluzii venoase sau arteriale de ram 
ale retinei, dezlipire de retină sau glaucoame 
avansate). 

Stadializarea perimetrică a glaucomului 
STADIUL 0.1 (iniţial nespecific sau suspect) în care 
sunt prezente izolat sau combinat, următoarele 
modificări ale CV: 

e uşoară scădere de tip global, difuz sau 
CV central 

e îngustare a CV nazal 

e mărirea petei oarbe 

STADIUL 1 (incipient) în care sunt prezente 
următoarele modificări ale CV: 

e scotoame relative cu localizare, mărime şi 
formă variabilă, cu sau fără contact cu 
pata oarbă 

e scotoamele relative pot sa apară izolat sau 
în combinaţie cu modificările nespecifice 
ale stadiului 0.I. 

STADIUL 2 (manifest) în care sunt prezente 
următoarele modificări ale CV: 

e scotoame relative şi scotoame absolute cu 
localizare paracentrală, cu mărime şi 
formă variabilă, dar fără contact cu pata 
oarbă 

e defectele arcuate izolate paracentrale în 
zona 10-20" se numesc scotoame de tip 
Bjerrum 

STADIUL 3 (avansat) în care sunt prezente 
următoarele modificări ale CV: 

e scotoamele arcuate absolute de tip 
Bjerrum au legătură cu pata oarbă fiind 
denumite scotoame de tip Seidel 

e scotoamele arcuate sunt distincte şi ocupă 
doar o parte definită a CV central de 30% 

e scotom arcuat nazal superior denumit 
treaptă nazală de tip Roenne 

STADIUL 4 (foarte avansat) în care sunt prezente 
următoarele modificări ale CV: 

e CV cu scotoame absolute, extinse şi 
confluente, cu „asedierea” centrului CV 

e este păstrată o „insulă centrală” de vedere 
în jurul punctului de fixaţie 

STADIUL 5 (preterminal) în care sunt prezente 
următoarele modificări ale CV: 

e CV central este pierdut, ultimul rest de 
vedere în formă de insulă este localizat în 
periferia temporală a CV (între 50-70”) 

STADIUL 6 (terminal) în care sunt prezente 
următoarele modificări ale CV: 
e amauroza (orbirea) completă după 
pierderea percepției luminoase în întregul 
(07 


CAPITOLUL VIII 
Explorarea simțului cromatic 


Simțul cromatic reprezintă capacitatea retinei de a 
percepe diferite radiaţii din spectrul vizibil, cu alte 
cuvinte reprezintă abilitatea ochiului de a discrimina 
lumina în elemente colorate în funcţie de lungimea de 
undă. Spectrul vizibil include 7 culori spectrale (roșu, 
oranj, galben, verde, albastru, indigo, violet = 
ROGV AIV), dar analizatorul vizual poate deosebi până 
la 140 tonalități. Culorile fundamentale în vederea 
culorilor sunt roşu, verde, albastru. Persoanele dotate 
cu o vedere normală percep toate radiaţiile cuprinse 
între 770 nm (roşu) şi 370 nm (violet). Anomaliile 
simțului cromatic sunt întâlnite între deficienţele 
ereditare ale funcţiei vizuale mai frecvent pentru 
bărbaţi (10%) şi mai redus pentru femei (1%). 

Procesul de analiză a culorii începe în retină, apoi 
semnalele codificate sunt transmise de la fotoreceptori 
către cortexul vizual, iar după sinapsă în corpii 
geniculați laterali. Transmiterea prin sistemul 
magnocelular se face cu viteză de conducere lentă, iar 
transmiterea în sistemul accesor parvocelular cu viteză 
de conducere rapidă. În final rezultă percepţia colorată, 
rezultat al integrării corticale vizuale şi a ariilor de 
relaţie cognitive  parieto-temporale a semnalului 
retinian receptat şi analizat cortical. 


În practică, perceperea culorilor este deosebit de 
importantă, iar în unele profesiuni este obligatoriu să 
existe în limite normale, şi anume: transporturile de 
toate categoriile, industria textilă şi a colaranţilor, 
optică, pictură, profesiuni care utilizează aparatură 
electronică modernă, electricieni etc. 

Examenul simțului cromatic trebuie efectuat într-o 
încăpere fără zgomot, proba să nu depăşească 10 
minute şi să se facă repaus între prezentarea testelor 
succesive. Testele trebuie prezentate într-o cuşetă cu 
pereţi negri pentru a nu reflecta lumina folosită (de 
regulă lumina de zi). 

Metode de examinare 
Se folosesc în mod curent 4 tipuri de metode: 
1. Metode de denumire 

Se proiectează pe un ecran transparent lanterne 
colorate. Subiectul plasat la 5m de ecran trebuie să 
precizeze culoarea fiecărei lanterne (roşu, verde, 
albastru, portocaliu). Această metodă este utilizată doar 
ca screening, la persoanele care au profesii ce necesită 
vedere bună a culorilor la distanţă (şoferi), deoarece 
prin această metodă nu se poate diagnostica 
discromatopsia. 

2. Metode de egalizare 

Se foloseşte anomaloscopul (tip Nagel) care 
detectează discromaţii cu ajutorul ecuaţiei Rayleigh: 
roşu + verde = galben. Principiul metodei constă în 

egalizarea de către pacient a unui amestec colorat în 
raport du o culoare etalon. 

Se prezintă bolnavului două plaje colorate 
suprapuse. Plaja inferioară este galbenă, cea superioară 
poate fi luminată în culoare roşie sau verde. Se cere 
subiectului să combine roşu cu verde până la obţinerea 
unui gălben, asemânător cu cel al plajei inferioare. 

e protanopul  egalează plaja galbenă 
inferioară cu roşu superior; 

e deuteranopul egalează plaja inferioară 
galbenă cu verde superior; 

e tricromaţii folosesc fie prea mult roşu, 
fie prea mult verde 

Ateastă metodă este utilă în diagnosticarea 
discrorhatopsiilor congenitale sau dobândite şi pentru 
urmăritea pe termen lung a pacienţilor aflați sub 
tratamente cronice ce pot altera vederea culorilor. 

2. Metode de discriminare 

Aceste metode utilizează planşele 
pseuddizocromatice (HARDY-RAND-RITTLER, 
ISHIHARA), adică planşe formate din mozaicuri 

colorate în diferite tente, care desemnează cifre sau 
litere. Testele  pseudoizocromatice Ishihara sunt 
recomândate ca metodă de screening a 
discromatopsiilor de către Comisia de Cromatologie a 
congresului Internaţional de Oftalmologie, fiind utile şi 
pentru identificarea simulanţilor şi disimulanţilor. 

Examinatului i se prezintă planşe alcătuite din cercuri 
mici colorate, de mărimi diferite, pe un fond alcătuit tot 
din cercuri colorate, ce diferă prin culoare, dar cu 
luminozitate şi saturație asemănătoare. Structura 
atlasului Ishihara este următoarea: 

e Planşa nr. 1 are desenat, din buline colorate o 
cifră lizibilă pentru subiecţii normali şi pentru 
discromaţi: este planga de demonstraţie. 

e Planşele nr. 2 — 9 sunt citite incorect de câtre 
discromaţi. 

e Planşele nr. 10 — 17 pot fi citite doar de câtre 
subiecţii normali 

e Planşele nr. 18 — 21 sunt lizibile pentru 
discromaţi şi nelizibile pentru normali 

e Planşele nr. 22 — 25 diferenţiază protanapii care 
citesc numai a doua cifră, de deuteranopi care 
citesc numai prima cifră. 

3. Metode de clasificare şi asortare 

Testul Farnsworth — Munsell 100 Hue solicită 
examinatului să recunoască şi să clasifice, în ordinea 
tonalităţii, eşantioanele colorate cu tonalitate uşor 
diferită. Este format din patru penare în care se găsesc 
dispuse 85 de pastile colorate. Se cere subieatului să 
aranjeze în fiecare penar pastilele în ordinea 
progresiunii tonalități lor. Examinatorul notează 
ordinea indicată de cel examinat pe baza numerelor de 
pe dosul pastilelor. Pe baza unui calcul simplu se 


00 


trasează o diagramă ce diagnostichează precis orice 
modificare patologică a simțului cromatic, inclusiv 
acea minimă alternare numită low discrimination. 
Rezultatele se suprapun peste un grafic circular, care 
permite examinatorului să identifice tipul deficienței de 
simţ cromatic al examinatului. 
Discomatopsiile congenitale — clasificare: 

a. prin absenţa perceperii unei culori fundamentale 
(roşu, verde, albastru) : 

e protanopia = absenţa perceperii culorii roşu 
(apare la discromaţii tip Dalton) 


e deuteranopia = absența perceperii culorii 
verde (apare la discromaţii tip Nagel) 
e tritanopia = absența perceperii culorii 


albastru (este extrem de rarâ) 
b. prin deficienţa de percepţie a unei culori 
fundamentale : 

e protanomalia (Hart) 

e deuteranomalia (Rayleight) 

e tritanomalia (este ipoteticâ) 
c. acromatopsia în care subiecţii nu percep nici o 
culoare şi „văd lumea” în alb-negru. Se asociază cu 
ambliopie, fotofobie şi nistagmus. 

Discromatopsiile dobândite sunt deficite rezultate 
dintr-o atingere patologică ce apare în cursul vieţii 
pacientului la nivelul mediilor oculare, conurilor 
retiniene, neuronilor căii optice. Pacienţii 

conştientizează apariţia discromatopsiei, astfel că 
remarcă aspectul culorilor care le par „spălate. O 
menţiune specială trebuie făcută în glaucom. 
Examinarea simțului cromatic în glaucom nu face 
distincţie între glaucomul cu unghi închis şi glaucomul 
cu unghi deschis. Tulburâri ale perceperii culorilor în 
glaucom apar iniţial în axul albastru — galben înaintea 
apariţiei  deficitelor de câmp vizual. Perimetria 
automatizată statică cu stimuli colorați are rolul de a 
evidenția precoce scăderea pragului percepţiei colorate 
în axul albastru — galben datorită alterârii celulelor 
ganglionare. Alterări în axul roşu — verde nu apar decât 
în  glaucomul evoluat. Pierderea discriminării 
cromatice este urmarea pierderii difuze a fibrelor 
optice. 
Discromatopsii dobândite pot fi: 

a. propriu-zise care se produc prin fenomene hipoxice, 
inflamatorii sau degenerative la nivelui retinei ce 
determină disfuncţia conurilor 

e tip I (axa roşu-verde de tip I): în degenerescenţe 

maculare 
e tip II (axa roşu-verde de tip II): în neuropatii 
optice 

e tip II (albastru): în maculopatii 
b. cromatopsii sunt afecţiuni în care un subiect percepe 
o culoare suprapusă culorilor normal percepute, ca 


urmare a tulburărilor de medii oculare (subiectul 
percepe o suprafaţă albă ca fiind colorată). 

e critropsia (roşu): hemoragii vitreene 

e cianopsia (albastru): în afakia chirurgicală 

e xantinopsia (galben): ingestie de santonină 

e iantinopsia (violet): intoxicații cu ciuperci sau 

droguri 

c. agnozii cromatice constau în imposibilitatea de a 
recunoâşte o culoare, deşi receptorii retinieni sunt 
indemni (sunt frecvente în leziuni occipitale). 

CAPITOLUL IX 
Examinarea reflexelor pupilare 


A. Examinarea statică a pupilei 

Examinarea constă în aşezarea pacientului în fața 
unei ferestre, la lumină naturală. Pupila normală este 
rotundă, bine centrată, iar diametrul pupilar este între 
2.5 mm — 4,5 mm, în funcţie de iluminare. 


1. Reflexul fotomotor direct 

Se acoperă ambii ochi ai examinatului cu palmele, 
apoi un ochi este descoperit şi se observă o contracție 
rapidă la lumină. 

2. Reflexul fotomotor indirect (consensual) 

Acest reflex constă în declanşarea reflexului 
pupiloconstrictiv nu doar de partea ochiului iluminat, 
dar şi la ochiul opus, fapt ce se datorează încrucişării 
parțiale a fibrelor pupilomotoare la nivelul chiasmei. 
Se examinează acoperind un ochi în timp ce celălalt 
ochi este liber. Ridicând mâna de pe ochiul acoperit, 
apare mioza la celălalt ochi. 

3. Reflexul de aproape (de convergenţă) 

Se invită pacientul să privească la distanţă, iar 
apoi, brusc se fixează degetul examinatorului la 15 cm 
distanță față de nasul pacientului. Vom remarca că 
pupila se va contracta proporţional cu acomodaţia şi cu 
convergenta. 

B. Examinarea dinamica a pupilei 
Prin dinamică pupilară se înţelege modificarea 
diametrului pupilar sub influenţa unor factori endogeni 


sau exbgeni. Astfel, se produc reflexe ce determină 
mioză Sau midriază. 


1. Reflexe ce produc mioză: 
e reflexul fotomotor direct 
e reflexul fotomotor indirect (consensual) 
« reflexul de aproape (de convergenţă) 
2. Reflèxe ce produc midriază: 
e reflexul la întuneric: scăderea intensității 
luminii produce midriază 
«+ reflexul la durere: în urma excitării unui nerv 
senzitiv se produce midriază 
e reflexul de lateralitate: la privirea laterală, 
pupila ochiului în abducţie se dilată, iar pupila 
ochiului în adducţie se contractă. 

CAPITOLUL X 
Diatanoscopia, exoftalmometria și ecografia 


A) Diafanoscopia (transiluminaţia sclerală) 


Principiul  diafanoscopiei se bazează pe 
semitransparența peretelui globului ocular, perete ce 
poate fi traversat din afară înãuntru de câtre un fascicul 
luminos, pentru ca apoi să reflecte dinăuntru în afară 
razele luminoase incidente. Importanţa practică a 
diafanoscopiei creşte când datele sunt coroborate cu: 
ultrasonoscopia, tomodensitometria, ecografia, 
rezonanţa magnetică nucleară, puncţia exploratoare 
pentru a se evita enucleaţiile nejustificate. 

Examinarea se face în camera obscură, după 
prealabilă anestezie locală şi midriază 
medicamentoasă. Examinatorul se aşează pe direcția 
privirii bolnavului şi, cu lampa transsclerală LANGE 
explorează zona cuprinsă între limbul sclero-corneean 
şi ecuatorul globului ocular. 

Dacă pupila capătă un reflex roşu uniform, 
diafanoscopia este negativă, peretele globului ocular în 
acea zonă neprezentând nici un proces patologic opac. 
Dacă pupila nu se luminează, diafanoscopia este 
pozitivă, în acea zonă a peretelui globului ocular 
existând un proces patologic dens şi opac, care opreşte 
trecerea fasciculului luminos trimis de lampa 
transsclerală Lange. 


B) Exoftalmometria 

Exbftalmia reprezintă deplasarea globului ocular 
anterior, care poate fi împins: 

e postero-anterior de câtre un proces patologic 
intraorbitar (exofialmie axială); exemplu gliomul de 
nerv optic 

e lateral (exoftalmie laterală), globul ocular fiind 
împins în partea opusă a compresiunii orbitare; 
exemplu bolile pereţilor orbitari. 

Exoftalmia poate fi: 

e unilaterală: traduce un proces patologic strict 
orbitar sau propagat de la cavitățile vecine (craniu, 
sinusuri), de cauză traumatică (hematom orbitar), 
inflamatorie (flegmon orbitar, celulită orbitară), 
vasculat (angiom, anevrism) sau tumoral (benign sau 
malign) 

e bilaterală: de regulă în boala Basedow, 
tromboflebita de sinus cavernos 

Exoftalmometria se efectuează cu ajutorul 
exoftalmometrului Hertel care este alcătuit dintr-o tijă 
de oţel pe care culisează două sisteme ce prezintă 
fiecare câte o oglindă înclinată la 45 grade şi câte o 
riglă gradată. 

Valorile exoftalmometriei: 

e normal, apexul corneean se află la aproximativ 
14 — 16 mm anterior de rebordul orbitar extern 
`. e subl4mm se vorbeşte de enoftalmie 

e când apexul corneean proemină între 16 — 18 
mm, se vorbeşte de exoftalmie uşoară 

e între 18—20 mm exoftalmie medie 

e între 20-25 mm exoftalmie mare 

e peste 25 mm exoftalmie foarte mare 

C) Ecografia 

„Examinarea ecografică începe acolo unde se 
opreşte cea optică” (Oksala-1964) 

Ecografia reprezintă o metodă imagistică de 
diagnostic care se bazează pe principiul emiterii 
ultrasunetelor la nivelul ţesuturilor globului ocular și 
orbitei şi al detectării şi interpretării undelor reflectate. 
Primele utilizări ale ecografiei au consțatat în 
măsurarea axului antero-posterior cu A-scan şi 
investigarea pacienţilor care prezentau medii opace cu 
B-scan. Ecografia constă în înregistrarea grafică a unor 
ecouri produse de vibrații ultrasonore şi transmise la 
nivelul ochiului şi orbitei. Ochiul constituie o cavitate 
ai cărei constituenți prezintă suprafeţe net separate şi 
de aceea se pretează bine la acest mod de explorare. 
Ecografia este singura metodă care permite 
evidenţierea morfologică a ţesuturilor opace 

La nivelul polului anterior este indicată utilizarea 
ecografului pentru: 

e măsurarea axului antero-posterior al globului 
ocular, a adâncimii camerei anterioare, a grosimii 
cristalinului şi corneei 

e evidenţierea unghiului irido-corneean (utilă 
pentru depistarea glaucomului cu unghi îngust) 

e vizualizarea cristalinului subluxat, a rupturilor 
zonulei lui Zinn 

e evidenţierea tumorilor iriene și de corp ciliar 

La nivelul polului posterior se utilizează ecografia 
pentru: 

e evidenţierea opacităţilor vitreene, a bridelor şi 
membranelor vitreo-retiniene 

e depistarea decolării de coroidă, a decolârii 
posterioare de vitros şi/sau a dezlipirii de retină, a 
rupturilor retiniene 

e urmărirea postoperatorie a pacienţilor la care 
s-a practicat vitrectomie, indentaţia sclerei cu burete de 
silicon sau tamponament retinian intern cu ulei de 
silicon sau gaz 

e diferenţierea sinchizisului scintillans de hialoza 
asteroidă, hemoragia vitreeană şi endoftalmita. 

De asemenea se poate utiliza ecografia pentru 
depistarea şi localizarea corpilor străini intraoculari sau 
intraorbitari, evidenţierea plăgilor oculo-orbitare, în 
diagnosticul diferenţial între miozită şi orbitopatia 
tiroidiană, între meningiomul tecii nervului optic şi 
gliomul de nerv optic. La copiii cu leucocorie, 
ecografia se utilizează în asociere cu alte investigaţii 
paraclinice pentru diferenţierea retinoblastomului de 
persistenta vitrosului primitiv. 

Ecografia în modul A (A — amplitudine) 

A-scan sau ultrasonografia timp — amplitudine 
(A=amplitudine) este folosită mai ales pentru 
caracterizarea ţesuturilor. Cu această metodă obţinem 
date de biometrie şi date cantitative. 

În incidenţa axială, transductorul se aplică 
perpendicular pe centrul corneei. Ecograma va fi 
formată din ecouri de înălțime variabilă, aflate la 
distanţe diferite faţă de semnalul iniţial: 

e două ecouri înalte date de faţa anterioară şi 
posterioară a corneei 

e o linie izoelectrică, corespunzătoare umorii 
apoase din camera anterioară 

e două ecouri înalte date de capsula 
anterioară şi posterioară a cristalinului 

e o linie izoelectrică scurtă, între cele două 
ecouri date de capsulele cristaliniene, 
corespunzând cristalinului transparent 

e o linie izoelectrică lungă reprezentând 
vitrosul transparent 

e un ecou înalt dat de peretele posterior al 
globului ocular 

e coloane de ecouri descrescătoare date de 
țesutul retroocular (grăsimea orbitară). 

Ecografia laterală se realizează cu sonda dispusă 
lateral. Aici răspunsul de plecare corespunde sclerei. 
Ecourile cristaliniene nu mai sunt percepute. Ecografia 

laterală poate fi efectuată proximal sau distal după cum 
regiunea explorată este în vecinătatea sondei sau în 
partea opusă. 

Ecografia în modul B (B — brightness) 

Ne sunt oferite informaţii de structură a 
ţesuturilor, caracterul şi mărimea leziunilor. Prin 
această tehnică se realizează secţiuni prin globul 
ocular, astfel că apar imagini — felii, bidimensionale, 
compuse din cuplarea punctelor de nivele variate de 
strălucire, în funcţie de reflectivitatea eco-sursei. În 
incidenţa axială, ecograma va fi formată de la stânga 
spre dreapta din: 

e o zonă ecogenă iniţială dată de cornee 

e o zonă clară, ecotransparentă mică, 
corespunzătoare umorii apoase 

e două ecouri liniare, subțiri, date de cele 
două capsule  cristaliniene (capsula 
anterioară şi posterioară) 

e o zonă clară, ecotransparentă, 
corespunzătoare cristalinului transparent, 
situată între cele două ecouri subţiri date de 
capsulele cristaliniene 

e o zonă clară, ecotransparentă largă, 
corespunzătoare vitrosului transparent 

e o zonă ecogenă concavă, dată de peretele 
scleral posterior 

e o zonă de ecouri  descrescânde, 
corespunzătoare grăsimii orbitare 
Cu B-scan se obţin trei tipuri de secţiuni: 

l)  Axială — este cel mai uşor de efectuat: 
pacientul stă cu privirea în poziţie primară, iar sonda 
este poziționată direct pe  cornee, direcţionată 
perpendicular. Faptul că imaginea obţinută este cea 
corectă ne este indicat de poziţia cristalinului şi a 
capului nervului optic în centrul ecogramei, deoarece 
în mod convenţional, nervul optic este denumit 
„centrul ecogramei”” datorită faptului că este foarte 
vizibil. Dacă markerul sondei este orientat spre ora 12, 
atunci scanarea este axială verticală, iar dacă este 
orientat nazal, spre ora 3 la OD şi ora 9 la OS, atunci 
scanarea este axială orizontală. Datorită atenuâții foarte 
mari a fasciculului de ultrasunete de câtre cristalin, 
această scanare se face cu gain foarte mare, iar 
informaţiile furnizate sunt foarte reduse, iar în ochiul 
cu pseudofak, numărul artefactelor este mai mare. 

2)  Transversală — avantajul acestei scanări îl 
constituie evitarea cristalinului. Sonda este plasată la 
limb, de-a lungul diferitelor meridiane, privirea fiind 
îndreptată în direcţia meridianului examinat, dar în 
sens opus sondei, cu alte cuvinte scanarea se 
efectuează postero-anterior. Markerul este orientat 
nazal când sonda este poziționată în dreptul orelor 6 şi 


12 şi respectiv superior, când sonda este poziționată în 
dreptul orelor 3 şi 9. 

3)  Longitudinală — este utilizată pentru a vedea 
dacă membranele sunt aderente la capul nervului optic. 
Sonda este orientată la limb de-a lungul meridianului 
investigat, cu markerul în sus. Scanarea se va efectua 
în cele patru poziţii standard transversale, sonda fiind 
plasată în dreptul orelor 12, 3, 6 şi 9, iniţial cu gain 
mare şi ulterior scâzându-l. Dacă nu se depistează 
leziuni, investigația ecografică se termină, dar dacă se 
depistează leziuni, se vor efectua scanâri axiale şi 
longitudinale. 

Ecografia în scop diagnostic: 

1) Patologia cristalinului 
a.Cataracta: zonă ecogenă, neomogenă, bine conturată, 
ce apare imediat după zona ultrasonotransparentă 
corespunzătoare camerei anterioare 
b. Cataracta traumatică: conturul posterior al zonei 
ecogene a cristalinului nu este bine definit, ci deformat 
prin ecourile suplimentare date de masele cristaliniene 
herniate. 
c.  Subluxația de cristalin: zona ecogenă 
corespunzătoare cristalinului nu apare centrată pe axul 
antero-posterior, ci devine excentrică. 
d. Luxația cristalinului în vitros: în zona de 
ultrasonotransparență corespunzătoare vitrosului se 
decelează o zonă ecogenă inelară, bine conturată, dată 
de sacul cristalinian, cu sau fără ecouri în interiorul 

acesteia, în funcţie de gradul de opacifiere al 
cristalinului luxat. 

2)  Endoftalmite: 
ecouri difuze în întreg vitrosul, ecori liniare sau zone 
ecogene neomogene (membrane fibrinoase), ecou înalt 
ce indică etiologia (corp străin), îngroşarea ecoului 
corioretinian. Scăderea mobilităţii ecourilor 
intravitreene şi absenţa decolării posterioare de vitros 
întăreşte diagnosticul de endoftalmită, iar apariţia unui 
inel slab reflectiv în jurul globului ocular (semn de 
edem al spaţiului Tenon), cu reacţie inflamatorie 
orbitară ne indică o panoftalmie. 

3) Patologia vitrosului 
a. Sinchizis scintillans; Hialoza asteroidă: ecouri 
multiple, punctiforme, neomogene, împrăştiate în toată 
zona corespunzătoare vitrosului. 
b. Hemoragia vitreeană: hemoragia difuză apare ca o 
dispersie de puncte luminoase în aria corespunzătoare 
vitrosului (sângele este puternic ultrasonoreflectant), 
jar organizarea sângelui în cheaguri determină apariția 
de zone ecogene mai mari sau mai mici, de intensitate 
înaltă. 
c. Decolarea posterioară de vitros: evidențiază o zonă 
ecogenă cu aspect membranos, liniară, slab sau mediu 
reflectivă, ataşată sau nu de capul nervului optic, 
situată preretinian. 

4) Patologia retinei 
a. Decolarea de retină: zonă ecogenă membranoasă, cu 
aspect concav, liniară, continuă, cu grosime constantă, 
ce plonjează în zona eco-transparentă corespunzătoare 
vitrosului, situată în polul posterior şi separată de 
acesta printr-o arie subțire,  ecotransparentă 
corespunzătoare lichidului subretinian. 
b. Retinopatia de prematuritate; Vitreoretinopatia 
proliferativă: ecouri punctiforme (sânge) asociate cu 
ecouri liniare situate la nivelul polului posterior în 
contact cu retina (bridă), absența conturului net al 
retinei (aspect zdrenţuit) cu sau fără ecou înalt 
(decolate de retină tracţională). 

5) Corpi străini intraoculari 
*prin ecografie în modul B se poate preciza prezenţa, 
forma, mărimea corpului străin şi consecinţele trecerii 
acestuia prin globul ocular (cataractă traumatică, 
hemoragii vitreene sau decolare de retină). 

6) Tumori intraoculare 
a. Melanomul malign coroidian: zonă ecogenă 
compactă, omogenă, bine conturată, cu aspect de 
clopot sau dom (în acest caz membrana Bruch este 
intactă) sau cu aspect de ciupercă (pălăria în vitros şi 
piciorul ancorat la peretele scleral posterior, caz în care 
tumora a rupt membrana Bruch), iar localizarea iniţială 
a tumorii este ecuatorială. 

b. Metastază coroidiană: zonă ecogenă de intensitate 
medie spre înaltă, cu una sau două ridicături, iar baza 
tumorii este mai largă decât înălțimea. 

c. Retinoblastomul: aspectul ecografic este asemănător 
melanomului, de care diferă prin localizarea iniţială a 
tumorii care este retroecuatorială. Prezenţa unor zone 
cu  reflectivitate înaltă  intratumorală date de 
calcificările intratumorale oferă diagnosticul ecografic 
de certitudine. 


0 E E E 


bh 


CAPITOLUL XI 
Tomografia în coerență optică şi angiofluorografia 


Tomografia în coerență optică (OCT) 


Tomografia în coerență optică este o metodă 
modernă de investigare a retinei utilizată pentru 
obţinerea unor „secţiuni” optice longitudinale ale 
retinei prin diferențele de reflectivitate optică existente 
la limitanta internă şi externă a retinei neurosenzoriale. 
Imaginea este codificată color cu zonele de 
reflectivitate mare reprezentate de alb sau roşu, iar 
zonele cu reflectivitate mică cu albastru sau negru, iar 
sumarea imaginilor bidimensionale realizează o hartă 
topografică a zonei retiniene explorate. Harta 
topografică este codificată color, zonele groase fiind 
reprezentate în culori vii, iar zonele subţiri în culori 
întunecate. 

Tomografia în coerență optică este o metodă non- 
contact, neinvazivă şi repetitivă, practicându-se 100 
scanări/minut, suprafaţa scanată fiind de 2-3 mm. Se 
utilizează pentru măsurarea grosimii diferitelor straturi 
retinierie şi realizarea unei hărţi a regiunii examinate. 

Tomografia în coerență optică este o metodă 
imagistică bazată pe interacţiunea radiaţiei optice 
provenită de la o sursă optică de coerenţă redusă cu 
obiectul investigat, interacţiune realizată într-un montaj 


de tip interferenţial. Aparent similare unor măsuratori 
ecografice, studiile tomografiei în coerență optică nu 
implică însă analiza directă (ca în cazul ecografiei) a 
intensității semnalului obţinut după reflexia (optică) pe 
țesutul studiat; metoda implică analiza figurii de 
interferență obţinută în urma interacțiunii între 
fasciculul reflectat şi un fascicul de referință provenit 
de la aceeaşi sursă. Aceasta diferenţă în abordare se 
datorează faptului că propagarea directă a semnalul 
optic este mult mai rapidă decât în cazul mecanic 
(ultrasunete). Avantajele metodelor tomografiei în 
coerență optică includ o rezoluţie de ordinul 
micronilor, folosirea radiației  optice-neinvazive, 
precum şi posibilitatea decuplării rezoluţiei axiale de 
cea laterală. 

Aparatul este alcătuit dintr-o sursă luminoasă de 
joasă coerenţă care emite în infraroşu, cu o lungime de 
undă de 840 nm şi energie de 750 uW, cu o rezoluţie 
axială de 10 u. Acest aparat are posibilitatea de a 
înregistra şi prelucra imaginile, rezultând în final o 
imagine tridimensională. 

Aspect OCT normal al retinei: 

e în funcţie de gradul de reflectivitate, 
structurile  retiniene se împart în: 
hiperreflective (reprezentate cu alb sau 
roşu), mediu reflective (reprezentate cu 

verde) şi hiporeflective (reprezentate cu 
albastru sau negru); 

e straturile cu reflectivitate înaltă sunt: stratul 
epiteliului  pigmentar, joncţiunea dintre 


segmentul extern şi cel intern al 
fotoreceptorilor şi stratul fibrelor nervului 
optic; 


e straturile cu reflectivitate medie sunt: 
membrana  limitantă externă, stratul 
plexiform intern şi stratul plexiform extern; 

e straturile cu reflectivitate joasă sunt: stratul 
nuclear extern, stratul nuclear intern şi 
segmentul intern al fotoreceptorilor. 

Aspect OCT patologic: 

e Neuropatia optică glaucomatoasă: alterarea 
grosimii stratului fibrelor nervoase, 
pierderea fibrelor nervoase inițial focală, în 
sectorul inferior până la scăderea 
generalizată a grosimii stratului fibrelor 
nervoase retiniene. 

e DMLV (degenerescenţa maculară legată de 
vârstă) se caracterizează prin următoarele 
modificări: drusen (elevaţii bine delimitate 
ale epiteliului pigmentar retinian), atrofia 
epiteliului pigmentar retinian (defecte de 
continuitate la nivelul epiteliului pigmentar 
retinian), decolări seroase ale epiteliului 

pigmentar retinian (au aspect asemănător cu 
cel de drusen, dar sunt de dimensiuni mai 
mari), rupturi ale epiteliului pigmentar 
retinian (elevație bine delimitată a 
epiteliului pigmentar retinian şi retinei 
neurosenzoriale, cu reflectivitate diminuată 
de la nivelul coroidei  subiacente), 
hemoragia subretiniană (con de umbră 
posterior la nivelul coroidei prọdus de 
acumularea hemoragică) şi membrane 
neovasculare coroidiene (apar sub formă de 
membrană subretiniană bine delimitată, de 
aspect fusiform, cu reflectivitate înaltă ce 
înglobează reflectivitatea de la nivelul 
epiteliului pigmentar retinian şi 
coriocapilarelor). 

Gaura maculară se împarte în 4 stadii: 
stadiul la (decolare foveală, prezenţa unui 
chist foveal, pierderea sau reducerea 
depresiunii foveale), stadiul 1b (extensia 
rupturii la nivelul straturilor mai profunde 
retiniene), stadiul 2 (ruptura completă a 
tuturor straturilor retinei neurosenzariale, cu 
defect ce nu depăşeşte 400 um), stadiul 3 
(ruptura completă a tuturor straturilor 
retinei  neurosenzoriale, cu defect ce 
depăşeşte 400 um), stadiul 4 (hialoida 

posterioară apare ca o bandă subţire şi slab 
reflectivă şi este prezent un opercul de ţesut 
ataşat de hialoida posterioară, de obicei 
deasupra găurii maculare. 

e Maculopatia diabetică: edemul macular 
(creşterea grosimii retiniene şi 
hiporeflectivitatea semnalului optic de la 
nivelul straturilor  retiniene externe), 
exsudate dure (puncte hipereflective cu con 
de umbră posterior localizate la nivelul 
stratului plexiform extern), membrană 
preretinieană (apare sub forma unei benzi 
subțiri, hiperreflective, detaşată de straturile 
retiniene anterioare) 


Angiofluorografia (AFG) 

Angiofluorografia reprezintă o metodă de 
investigație utilă în studiul vascularizației retiniene, 
coroidiene şi capului nervului optic, precum şi a 
leziunilor care modifică fluorescența normală a 
fundului de ochi. Angiofluorografia permite un studiu 
dinamic al circulației corio-retiniene, ce ajută la 
stabilirea diagnosticului şi a întinderii leziunilor, 
evidențiază anomaliile de permeabilitate vasculară, 
apreciază sediul şi întinderea leziunilor corio-retiniene 
şi completează celelalte metode de explorare. 

Pacientul este aşezat în fața retinografului, cu 
pupilele dilatate în prealabil, iar pe un braț i se 
montează un cateter intravenos. Se injectează 
intravenos 5 ml fluoresceină sodică 10% şi în 
momentul în care apare fluorescenta se efectuează 8-10 
fotografii la interval de 1-2 secunde. 

Angiofluorografia normală are 6 timpi care sunt 
grupați în 3 etape de circulație a fluoresceinei prin 
arborele vascular: 

1. Etapa de umplere reprezintă faza de trecere a 
substanței de contrast prin sistemul vascular durează 
circa 30 de secunde şi cuprinde următorii timpi 
circulatori: 

e Timpul coroidian apare la 8-15 secunde după 
injectarea intravenoasă a fluoresceinei (rețeaua 
coroidiană este prima impregnată, determinând o 
albire difuză sub forma unui nor la nivelul 
fundului de ochi, cu zone mai clare şi zone mai 
întunecate şi excluderea maculei). Acest timp 
coroidian este atât de scurt (1 secundă) încât 
trece neobservat. 

e Timpul retinian arterial apare la 1-2 secunde 
după timpul coroidian (după 1 secundă 
fluoresceina apare brusc la nivelul arterei 
centrale a retinei şi invadează imediat diferite 
ramuri, care iau aspectul unor cordoane albe). 

e Timpul retinian arterio-venos apare la 2-3 
secunde după timpul retinian arterial. După ce 
traversează rețeaua capilară, sângele fluorescent 
este preluat de sistemul venos care se umple 
progresiv prin benzi laminare paralele. Acest 
aspect laminar debutează în marile trunchiuri 
venoase apropiate de papilă, acolo unde 
circulaţia capilarelor este mai scurtă. Timpul 
retinian arterio-venos este lung şi se termină în 
momentul umplerii complete a venei cu sânge 
fluorescent şi  nefluorescent, rezultat din 
confluenţa a două sau mai multe vase. 

e Timpul retinian venos propriu-zis apare la 5-11 
secunde după timpul arterial şi corespunde 


N trecerii fluoresceinei în umoarea apoasă şi corpul 
j vitros. 
„A 2. Etapa de recirculare apare la 30-150 secunde 


după injectarea intravenoasă a fluoresceinei 

3. Etapa de eliminare (timpul tardiv) apare la 7-10 
minute după injectarea intravenoasă a fluoresceinei 

Patologic, fluorescenţa anormală este reprezentată 
de: 

1. Hipofluorescenţă ce poate avea următoarele 
cauze: defecte de perfuzie a fluoresceinei (ce apar în 
retinopatia diabetică sau hipertensivă) şi efect de blocaj 
al fluorescenţei de către un mediu opac (ce poate să 

apară în hemoragii retiniene, edem retinian sau 
exsudate moi). 

2. Hiperfluorescenţă ce poate avea următoarele 
cauze: „leakage” sau scurgere (în caz de retinopatie 
diabetică cu neovascularizaţie retiniană sau tumori), 
„staining” sau colorare (în caz de obstrucţie de venă 
centrală a retinei, drusen sau cicatrici), „pooling” sau 
băltire (în caz de edem macular cistoid sau decolare 
seroasă a retinei) şi „window defect” sau efect de 
fereastă (în caz de drusen sau distrofie maculară) 

CAPITOLUL XII 
EXPLORAREA ECHILIBRULUI OCULO- 
MOTOR ȘI DETERMINAREA VEDERII 
BINOCULARE 


Examenul clinic al unui strabism nu poate fi 
conceput decât complet, sistematic şi raportat pe o 
foaie de examinare. Prin efectuarea interogatoriului se 
vor preciza: 

- antecedentele familiale, strabism, ambliopie, 
ametropii, tulburări de lateralitate, boli de sistem, 
boli genetice; 

- antecedente personale: circumstanţele naşterii 
(naştere la termen, prematură, forceps, traumatism 
obstetrical, traumatism cranian, greutatea la naştere), 
probleme neonatale, reanimare, oxigenoterapie; 

- data apariţiei strabismului; 

- modul de apariţie: progresiv, brutal, 
intermitent izolat sau cu prilejul unei boli generale; 

- tipul de deviaţie (monolateral sau alternant), 
ochiul deviat cel mai frecvent şi circumstanţele de 
apariţie; 

- modul obişnuit de fixaţie (date cunoscute de 
părinţii pacientului), unghiul de deviaţie este 
constant sau variabil, dacă uneori este ortotropic; 

- tratamentele aplicate anterior; corecţia 
optică, tratament ocluziv, tratament chirurgical 

- comportamentul şi atitudinea copilului: torticolis, 
fotofobie, dreptaci sau stângaci, clipire excesivă, 
neîndemânare etc. 

Se va urmări acuitatea vizuală cu testul 
„preferenţial looking” (Atkinson şi  Braddick). 
Cartoanele lui  Tellor reprezintă o tehnică 
simplificată aplicabilă între 3-18 luni. Principiul 
testului constă în faptul că, copilul mic, plasat în 
faţa unei suprafeţe uniforme îşi va îndrepta privirea 
preferenţială către o formă structurală prezentată pe 
acest fond. 

Se va evalua acuitatea vizuală pentru ambii ochi, 
chiar daca un ochi este ambliop. Ea trebuie determinată 
după o corecție optică. Ocluzia la copilul mic, câteva 
momente la un ochi, apoi la celălalt permite, după 
reacţia copilului, de a stabili probabilitatea ambliopiei. 

La copilul mai mare se poate utiliza o scară de 
acuitate vizuală formată din desene (Pigassou Rossano- 
Weiss) sau scări pentru acuitatea vizuală angulară (E 
sau inelele lui Landoldt). După 6 ani se utilizează 
scările de acuitate vizuală obişnuite. Se va studia 
refracția după cicloplegie (ciclopentiolat, atropină 0,5 - 
1%, după vârstă) prin schiascopie şi refractometrie 
automată. 

În acest mod se recunoaşte caracterul funcţional al 
strabismului, prezența unei ametropii, prezenţa unei 
eventuale ambliopii. 

Cei doi ochi sunt mobilizați de un sistem 
muscular inervat în aşa fel ca imaginile recepționate să 
se formeze în puncte corespondente ale retinei, în 
special pe cele două macule. Dacă această armonie este 
tulburată apare vederea dublă (diplopie) sau confuzia. 
In unele cazuri, pentru diferite motive, fără ca să se 
constate o diplopie aparentă sau paralizie adevarată, 
există totuşi o tulburare a vederii binoculare ca în 
heteroforie (stare de echilibru muscular imperfect 
necesitând un efort permanent pentru a menţine 
fuziunea imaginilor şi paralelismul axelor vizuale) sau 
în strabism (deviaţie permanentă a globului, din care 
cauză fuziunea este imposibilă sau aproape 
imposibilă). 

Examinarea ochiului dominant este utilă în 
strabismele alternante sau intermitente deoarece 
obligatoriu există un ochi dominant (chiar și în cazurile 
de simetrii motorii şi senzoriale normale). În ambliopii 
ochiul dominant este cel cu vederea mai bună. Ochiul 
dominant determină deviația în cazul unei pareze 
oculomotorii sau determină direcţia torticolisului când 
există un nistagmus cu blocaj în poziţie laterală. În 
situaţia unei acuitâţi vizuale egale la ambii ochi se va 
efectua ocluzia unilaterală intermitentă şi, dacă ochiul 
acoperit preia fixaţia după ce este descoperit, el este 
ochiul dominant. În cazul acuităţii vizuale egale la 
ambii ochi se practică ocluzia unilaterală intermitentă. 
În strabismul alternant, deşi fixaţia este alternativă la 

un ochi şi la congener, repetând de mai multe ori 
manevra de acoperire şi descoperire a unui ochi, 
constatăm că unul din ei reia mai rapid fixația, adică 
ochiul este dominant. În heteroforii nu are importanță 
stabilirea ochiului dominant. 

Măsurarea deviaţiei strabice şi examenul vederii 
binoculare: 

1) Examenul comparativ al reflexelor corneene 
(testul Hirschberg) — este descris mai sus şi măsoară 
deviația strabică. 

2) Examentul reflexului pe cornee cu prisme 
(Krimsky) este util în ambliopiile profunde, măsoară 
deviația strabică: se luminează ambii ochi cu 
oftalmoscopul, iar în faţa ochiului deviat se aşează 
prisme cu vârful intern în esotropii şi vârful extern în 
exotropii, de valoare crescândă până când reflexul 
sursei de lumină revine în centrul pupilei. Valoarea 
prismei utilizate măsoară unghiul de deviaţie. 

3) Examenul deviaţiei strabice cu sinoptoforul: se 
fixează capul în mentonieră, se reglează distanța 
oglinzilor conform distanței interpupilare, după care se 
aleg două mire pentru vederea simultană (leul şi cușca) 
punând mira cu leul în braţul drept al sinoptoforului 
care este imobilizat la 0. Se stabileşte poziţia reflexului 
corneean la ochiul drept şi, prin deplasarea braţului 
stâng al sinoptoforului se aduce reflexul corneean la 
ochiul stâng într-o poziţie simetrică cu cel de la ochiul 
drept. Pe arcul gradat al sinoptoforului se citeşte în 

grade sau dioptrii prismatice, poziţia braţului stâng 
care indică mărimea deviaţiei, apoi se repetă testarea 
imobilizând la 0 -brațul stâng al sinoptoforului şi 
manevrând braţul drept. Cu ajutorul sinoptoforului se 
determină şi cele trei grade ale vederii binoculare: 
percepţia simultană (pacientul trebuie să introducă leul 
în cuşcă, caz în care vederea binoculară este de gradul 
I, iar în ambliopii imaginile nu pot fi suprapuse), 
fuziunea sau gradul II (se utilizează figuri care diferă 
prin detalii: iepuraş fără flori şi iepuraş cu coadă, iar 
dacă fuziunea există cele două imagini se vor 
suprapune, adică imaginea finală va fi iepuraş cu flori 
şi coadă) şi stereopsisul sau gradul III (se utilizează 
imagini realizate prin suprapunerea a două imagini: un 
cere mare şi unul mic desenate în planuri diferite). 

4) Crucea Maddox măsoară deviația strabicâ: 
pacientul stă aşezat la 1 metru sau la 5 metri distanţă în 
faţa crucii şi fixează becul din mijlocul crucii, având pe 
ochiul director o sticlă roşie întunecată. Examinatorul 
stă aşezat cu spatele la cruce, sub bec şi indică cifrele 
mici de pe bara orizontală a crucii. Ochii se vor deplasa 
lateral, iar reflexul luminos se va deplasa spre mijlocul 
corneei ochiului deviat. Cifra mică în dreptul câreia se 
centrează reflexul luminos indică valoarea strabismului 
în grade. 

5) Examenul cu bagheta Maddox măsoară deviația 
strabică şi se bazează pe principiul diplopiei. Pacientul 
este plasat în camera obscură, i se aşează bagheta 

orizontal în fața ochiului drept, la 5 metri de centrul 
luminos al crucii Maddox pe care o fixează cu ochiul 
stâng. Apoi va citi cifra de pe cruce pe care se plasează 
raza verticală a baghetei. O deplasare de 5 cm faţă de 0 
corespunde unei deviații de 1 dioptrie, cifra de pe cruce 
indicând unghiul de deviaţie în dioptrii. În esoforii raza 
este în dreapta, astfel că diplopia este homonimă, iar în 
exoforii raza este în stânga, iar diplopia este 
încrucişată. 

6) Aripa Maddox (măsoară deviația strabicâ) este 
alcătuită dintr-un ecran negru pe care este desenată o 
cruce cu braţe orizontale albe (cu cifre albe) şi cele 
verticale roşii (cu cifre roşii), iar inferior există două 
sâgeţi (una albă ce este verticală şi una roşie ce este 
orizontală) care indică punctul 0 de aceeaşi culoare. 
Ochiul drept al pacientului vede cadranul inferior drept 
şi săgețile, ochiul stâng vede crucea şi cifrele şi el va 
trebui să plaseze săgețile în poziţia 0. Dacă sâgeata 
albă va fi deplasată la stânga vorbim de exoforie, iar 
dacă va fi deplasată la dreapta vorbim de esoforie. 

7) Testul cu sticlă roşie este util în examenul 
vederii binoculare, evidențiind diplopia şi stabilirea 
mușchiului responsabil de strabism paralitic şi de 
diplopie. Pacientul ţine o sticlă roşie în faţa ochiului 
drept, privind cu ambii ochi o lumânare ţinută de 
examinator la 5 metri distanţă (când lumânarea roşie 
este văzută în dreapta celei albe, adică de aceeaşi parte 
cu sticla roşie, diplopia este homonimă sau 

descrucişată ce apare în strabismul convergent 
paralitic, cauza fiind paralizia unui abductor, iar când 
este văzută la stânga, diplopia este heteronimă sau 
încrucişată ce apare în strabismul divergent paralitic, 
cauza fiind paralizia unui adductor). Apoi lumânarea 
va fi mişcată în cele opt direcţii ale privirii, timp în 
care pacientul va preciza în ce direcţie se măreşte 
distanța dintre lumânări, distanţa fiind maximă în 
direcţia câmpului de acţiune a mușchiului paralizat. 

8) Testul Worth cu patru puncte este util în 
examenul vederii binoculare. Se arată pacientului prin 
ochelari colorați (cu lentilă verde la ochiul stâng şi 
lentilă roşie la ochiul drept) patru plaje luminoase 
(două laterale verzi, una superioară roşie şi una 
inferioară albă) care vor fi văzute ca atare în cazul 
vederii binoculare, în număr mai mare în diplopie şi în 
număr mai mic în neutralizarea unui ochi. Patologic, 
răspunsul pacientului poate fi: patru desene (fuziune 
normalâ), trei puncte verzi (supresia ochiului drept), 
două puncte roşii (vede doar ochiul drept, cel stâng 
fiind neutralizat), cinci puncte dintre care două roşii şi 
trei verzi orientate diferit (cele roşii orientate la stânga 
în diplopii heteronime sau la dreapta în diplopii 
homonime) sau alternarea desenelor verzi cu cele roşii 
(supresie alternă). 

Rezultate: 

e în  heteroforii, cu ocluzie unilaterală 
intermitentă, ochiul deviază şi reia fixaţia după 
îndepărtarea operculului. Sensul mişcării de revenire la 
reluarea  fixaţiei precizează tipul de  heteroforie: 
exoforie (revenire din afară înăuntru), esoforie 
(revenire dinăuntru înafară); hiperforie (revenire de sus 
în jos); hipoforie (revenire de jos în sus). 

e în strabismele manifeste, ocluzia alternă este 
utilă pentru a studia deviația, iar ocluzia unilaterală 
intermitentă precizează ochiul director, pentru că 
acoperind şi descoperind ochiul deviat, ambii ochi 
devin imobili, în timp ce acoperind şi descoperind 
ochiul director, ambii ochi fac o mişcare în sens invers. 

e în strabismele paralitice se practică ocluzia 
alternă în poziţia primară şi în câmpul de acţiune al 
fiecărui muşchi. Dacă ochiul sănătos fixează, deviația 
este minimă sau absentă. Dacă fixează ochiul cu 
paralizie, deviația este importantă în poziţia primară a 
privirii şi se accentuează, dacă examenul se face 
punând ochiul să fixeze în direcţia de acţiune a 
muşchiului paralizat. 

CAPITOLUL XIII 
Examinarea aparatului lacrimal 


Examinarea glandelor lacrimale 

Glandele lacrimale, palpebrală şi orbitară, adică 
aparatul secretor, nu se pot examina direct, doar 
porţiunea palpebrală poate fi examinată pe fața sa 
conjunctivală dacă se luxează pleoapa pe ea însăşi şi se 
examinează fundul de sac conjunctival supero-extern. 
Asttel se va vedea glanda palpebrală sub aspectul unei 
proeminențe rozate, cu suprafața uşor mamelonată, a 
cărei extremitate externă coboară foarte jos, către 
cantusul extern. 

a) Inspecţia 

Se referă la porţiunea palpebrală a glandei 
lacrimale, care se face la lumina zilei, putând fi 
completată cu biomicroscopia. Pentru a evidenția 
porţiunea palpebrală a glandei lacrimale se tracționează 
în sus şi în exterior unghiul palpebral extern cerând 
bolnavului să privească spre vârful nasului. Se poate 
observă o subluxaţie sau o luxaţie a glandei lacrimale, 
iar în caz de dacrioadenită acută, se observă mârirea de 
volum a glandei ce deformează marginea liberă a 
pleoapei superioare în S culcat. 

b) Palparea 

Ne permite să constatăm dacă glanda este 

sensibilă, mărită de volum, indurată, dacă este sediul 


99 


unei fluctuenţe sau dacă prin canalele sale excretoare 
se elimină puroi. 
c) Examinarea funcţională 

— Testul SCHIRMER I determină secreția 
totală (bazală şi reflexă), se efectuează fără anestezie, 
Pacientul este aşezat într-o cameră slab luminată cu 
ochii deschişi. Se foloseşte hârtie de filtru cu lungimea 
de 3,5 cm, lăţimea de 0,5 cm şi gradată din mm în mm, 
Se introduce un capât al benzii de hârtie în treimea 
externă a sacului conjunctival inferior timp de 3 
minute. Dacă umectarea se face pe o lungime mai mică 
de 1 cm = hiposecreţie lacrimală. Dacă umegtarea se 
face pe o lungime mai mare de 3 cm = hipersecreţie 
lacrimală. Umectarea peste 2 cm = secreție lacrimală 
normală. 

— Testul SCHIRMER II : este identic cu 
testul I, dar în prealabil se efectuează anestezie locală 
ce suprimă secreția lacrimală reflexă. Rezultatul ne 
oferă secreția lacrimală de bază. Diferenţa aritmetică 
dintre cele două valori reprezintă valoarea secreției 
lacrimale reflexe. 

— Timpul de ruptură a filmului lacrimal 
exprimă stabilitatea filmului lacrimal. Filmul lacrimal 
se subţiază între două clipiri (50% în 30 secunde). 
Testul constă în studierea timpului necesar pentru 
ruperea filmului lacrimal după clipire, căutând apariţia 
zonelor uscate corneene. Se pune în evidenţă filmul 
lacrimal prin instilarea unei picături de fluoresceină 1% 

unei fluctuenţe sau dacă prin canalele sale excretoare 
se elimină puroi. 
c) Examinarea funcţională 

— Testul SCHIRMER I determină secreția 
totală (bazală şi reflexă), se efectuează fără anestezie. 
Pacientul este aşezat într-o cameră slab luminată cu 
ochii deschişi. Se foloseşte hârtie de filtru cu lungimea 
de 3,5 cm, lăţimea de 0,5 cm şi gradată din mm în mm. 
Se introduce un capăt al benzii de hârtie în treimea 
externă a sacului conjunctival inferior timp de 3 
minute. Dacă umectarea se face pe o lungime mai mică 
de 1 cm = hiposecreţie lacrimală. Dacă umectarea se 
face pe o lungime mai mare de 3 cm = hipersecreţie 
lacrimală. Umectarea peste 2 cm = secreție lacrimală 
normală. 

— Testul SCHIRMER II : este identic cu 
testul I, dar în prealabil se efectuează anestezie locală 
ce suprimă secreția lacrimală reflexă. Rezultatul ne 
oferă secreția lacrimală de bază. Diferenţa aritmetică 
dintre cele două valori reprezintă valoarea secreției 
lacrimale reflexe. 

— Timpul de ruptură a filmului lacrimal 
exprimă stabilitatea filmului lacrimal. Filmul lacrimal 
se subţiază între două clipiri (50% în 30 secunde). 
Testul constă în studierea timpului necesar pentru 
ruperea filmului lacrimal după clipire, căutând apariţia 
zonelor uscate corneene. Se pune în evidenţă filmul 
lacrimal prin instilarea unei picâturi de fluoresceină 1% 

în fundul de sac conjunctival inferior, în fiecare ochi şi 
se cere pacientului să clipească pentru a repartiza 
uniform  colorantul. Se aşează pacientul la 
biomicroscop (filtru albastru cobalt) şi se măsoară 
timpul dintre momentul deschiderii pleoapelor şi 
apariţia primei zone întunecate, adică fără flouresceină. 
Se efectuează 3 măsurători pentru fiecare ochi şi se 
calculează timpul mijlociu. Dacă timpul de ruptură a 
filmului lacrimal este peste 25 secunde, filmul lacrimal 
este stabil, dacă este sub 10 secunde, este instabil 
(probabil în raport cu o deficiență de mucină), iar între 
10-25 secunde filmul are o stabilitate insuficientă, ceea 
ce ar arăta o deficiență apoasă. 

— Testul de impregnarea cu roz Bengal: 
substanţa utilizată este un colorant ce apreciază 
suferința celulară secundară hiposecreţiei secundare, 
deoarece difuzează în celulele epiteliale necrozate sau 
degenerate pe care le colorează. Roz Bengalul permite 
colorarea filamentelor mucoase fiziologice din fornixul 
inferior şi permite vizualizarea liniei lui Marx, situată 
posterior orificiului glandelor lui  Meibomius, 
corespunzând şanţului lacrimal inferior. După ce s-a 
instilat o picătură de colir anestezic, se instilează câte o 
picătură de roz Bengal 1% în fiecare ochi, apoi se cere 
pacientului să clipească şi, după 30 secunde se spală cu 
ser fiziologic. Se observă la biomicroscop impregnarea 
conjunctivei bulbare temporale, nazale şi a corneei. 
Fiecare ochi se notează de la 0 — 9. Fiecare segment 

ocular (conjunctiva temporală, conjunctiva nazală şi 
corneea) se notează de la 0 — 3. Absența impregnârii se 
notează cu 0, impregnarea discretă cu 1, impregnarea 
medie cu 2 şi impregnarea intensă cu 3. Acest test se 
utilizează în xeroftalmie. 

d) Examinarea radiologică este utilizată în 
suspiciuni de tumori ale glandei lacrimale și include: 
computer tomografia, ecografia, tomodensitometria 

e) Biopsia  conjunctivală pentru examen 
anatomo-patologic a fost abandonată în favoarea 
amprentei conjunctivale pe un filtru milipor. Cu sau 
fără anestezie locală, se aplică un mic dreptunghi de 
acetat de celuloză cu faţa rugoasă pe conjunctiva 
bulbară în cadranul superior, unde aderă imediat de 
conjunctivă, după care este scos cu o pensă fină şi 
plasat în fixator; el efectuează o adevărată biopsie 
smulgând 1-2 straturi din epiteliul conjunctival. Apoi 
acest preparat este colorat (de exemplu cu P.A.S. 
hematoxilină) şi observat la microscopul optic. Această 
tehnică permite efectuarea unui studiu citolog fin şi 
evidenţiază, în sindromul sever de ochi uscat, o 
anomalie a cromatinei, care se condensează sub forma 
unui filament ondulat. 

Examinarea căilor lacrimale 
a) Inspecţia 
Permite să  eliminăm paralizia facială 
(lagoftalmia), modificările în poziția punctelor 
lacrimale, ca factori de producere a lăcrimării. Ne 

furnizează informaţii cu privire la aspectul regiunii 
sacului lacrimal, care poate fi inflamat sau sediul unei 
fistule. Adesea, în inflamaţiile sacului lacrimal, secreția 
purulentă poate fi evidenţiată în unghiul palpebral 
intern, aglutinând cilii. 

b) Palparea poate evidenția: 

e induraţii la nivelul punctelor lacrimale 
(chalazion), al canaliculelor lacrimale (calculi) şi a 
sacului lacrimal (inflamații, mucocel, neoplazie); 

e compresiunea sacului lacrimal cu 
degetul, sub ligamentul palpebral intern permite 
evacuarea conținutului sãu patologic prin punctele 
lacrimale. 

c) Permeabilitatea cãilor lacrimale 

e instilăm 1-2 picãturi colargol 5% sau 
fluoresceină 2% sau albastru de metilen 1% sau soluție 
de glucoză 33%, de 2-3 ori, după care pacientul este 
invitat să clipească mai des. Dacă evacuarea lacrimilor 
decurge normal, după 5-10 minute secreția din nas va 
fi colorată (se cere pacientului să-şi sufle nasul sau se 
introduce un port-tampon cu vată în meatul nazal 
inferior) sau simte un gust dulce în gură (datorită 
glucozei). 

e spâlarea câilor lacrimale: după anestezia 
cu xilină 2% sau cocaină 1% prin instilaţii în sacul 
conjunctival inferior, cu un stilet Bowmann se dilată 
punctul lacrimal inferior. Invităm pacientul să 

privească în sus, timp în care, cu indicele mâinii stângi 
tracţionăm în jos şi înafară pleoapa inferioară, eversând 
uşor punctul lacrimal. Apoi introducem vârful stiletului 
conic mai întâi în porţiunea verticală a canaliculului, 
apoi în porţiunea lui orizontală, care este paralelă cu 
marginea palpebrală. Scoatem apoi stiletul și, în 
canaliculul dilatat se introduce canula adaptată la o 
seringă Anel sau la o seringă obişnuită, în care, în 
prealabil am aspirat apă distilată, ser fiziologic sau o 
soluţie dezinfectantă. Solicităm pacientului să-şi aplece 
uşor capul cu bârbia în piept, deasupra unei tâvițe 
renale şi, apăsând încet pe piston, injectăm conţinutul 
seringii. 


Interpretare: 
— lichidul injectat se scurge repede şi 
continuu prin nas = câile lacrimale sunt uşor 
permeabile; 


— lichidul injectat se scurge prin nas, dar 
după ce am exercitat o presiune mai mare pe piston = 
cãile lacrimale sunt greu permeabile (obstrucție 
incompletã a canalului lacrimo-nazal); 

— lichidul injectat ţâşneşte înapoi, prin 
canaliculul inferior, pe lângă canulă = obstrucţie, chiar 
în interiorul canaliculului inferior. Proba se poate 
repeta prin canaliculul superior; 

— lichidul injectat prin canaliculul inferior 
refluează imediat prin punctul lacrimal superior = 
obstrucţie a porțiunii comune a canaliculelor; 

pia lichidul injectat destinde sacul lacrimal 
şi se elimină cu întârziere prin punctul lacrimal 
superior antrenând o secreție purulentă = obstrucţie 
organică a canalului lacrimo-nazal (dacriocistită 
purulentâ). 
d) Sondajul câilor lacrimale 
Permite stabilirea sediului eventualelor obstrucții 
sau îngustâri cu ajutorul sondei butonate Bowmann. 
Trebuie efectuat cu toată atenția pentru a nu provoca 
rupturi ale canaliculului sau chiar ale sacului, sau câi 
false care ar putea fi urmate de infecţii secundare. 
După o prealabilă anestezie a sacului conjunctival 
inferior prin instilaţii repetate de xilină 2% sau cocaină 
1%, se dilată punctul şi canaliculul lacrimal inferior cu 
un stilet conic. Examinatorul întinde comisura 
palpebrală internă printr-o uşoară tracţiune în Jos şi 
înafară a pleoapei inferioare cu indexul mâinii stângi, 
iar cu mâna dreaptă se introduce sonda Bowmann. 
După un parcurs de aproximativ 1 mm (timpul 1) 
sonda este aplecată cu 90 grade înafară şi împinsă 
orizontal de-a lungul canaliculului, paralel cu marginea 
liberă a pleoapei, până ce întâlneşte rezistenţa osoasă a 
peretelui nazal (timpul 2). Se retrage puţin sonda şi se 
readuce în poziţie verticală (timpul 3) împingând-o în 
jos şi puţin înăuntru şi înapoi pentru a străbate sacul şi 
canalul lacrimo-nazal. Manevra se efectuează cu 
uşurinţă dacă nu există îngustări sau obliterări ale 
traiectului şi este mult mai îngreunată în prezenţa 

acestora. Dacă starea canaliculului lacrimal inferior nu 
permite practicarea corectă a sondajului, acesta se va 
face prin canaliculul lacrimal superior. 

e) Examenul radiologic al câilor lacrimale 

Dacriocistografia câilor lacrimale se efectuează 
prin umplerea lor cu o substanţă de contrast 
liposolubilă (lipiodol 2%; 0,5 cm” pentru fiecare ochi). 
Injectarea substanței de contrast se face prin punctul 
lacrimal superior şi inferior, după care se efectuează 
radiografii de faţă şi profil. Prin această metodă se 
stabileşte locul obstrucţiei, forma şi volumul diferitelor 
segmente ale căilor lacrimale. 

Radiografiile căilor lacrimale ne permit aprecierea 
volumului, formei, modificărilor de calibru ale sacului 
şi canaliculelor lacrimale, sediul şi gradul stricturilor 
sau obstrucţiilor, prezenţa unor fistule şi traiectul lor 
subcutanat, informaţii cu privire la integritatea zonelor 
învecinate (oasele feţei, sinusurile, septul nazal). 

Pentru radiografia canalului lacrimo-nazal se va 
face să coincidă raza perpendiculară cu axul canalului 
aliniind cele 2 orificii, superior şi inferior. Pentru 
aceasta se plasează un filtru dentar orizontal în gură, 
iar raza normală perpendiculară pe planul filmului intră 
prin frontal pe linia mediană şi iese la nivelul primului 
premolar. Tehnică: se instilează un colir anestezic, se 
spală sacul printr-o injectare cu ser, care este apoi 
eliminat prin presiune, după care se injectează produsul 
de contrast cu ajutorul unei seringi prin unul din cele 

două puncte lacrimale. Pentru comparaţie se injectează 
produsul de ambele părţi. 

Căile lacrimale normale apar ca un treneu îngust 
de lărgime aproape constantă de la dom până la meatul 
inferior. O stenoză se traduce printr-o dilatare a 
sacului, în special a domului, exceptând cazurile de 
atrofie a sacului, printr-o oprire a produsului de 
contrast. 

Dacriocistografia permite evidenţierea 
dacrioliților, tumorilor intrinseci, fistulelor interne, 
diverticulilor sacului, modificărilor congenitale sau 
traumatice ale unghiului intern, unor eşecuri de 
dacriocistorinostomie. 

f) Ecografia este indicată în cazul unei tumefieri 
a unghiului intern, necomunicantă cu canaliculele. În 
modul A, ecografia măsoară sacul şi permite 
recunoaşterea prezenţei de aer, de mucus, a unei tumori 
sau a unei litiaze după ecogenitatea conţinutului 
sacului. În modul B pot fi măsurate diametrul sacului, a 
canalului  lacrimo-nazal şi a pereţilor. Se pot 
individualiza tumorile, diverticulii şi membranele 
inflamatorii. Ecografia poate fi utilă la copii pentru 
stabilirea unui diagnostic diferenţial între o tumoră a 
sacului şi un mucocel. 

g) Microendoscopia şi fibroscopia lacrimală 
permit o vizualizare directă a lumenului prin 
introducerea unui sistem optic prin punctul lacrimal. Se 
utilizează un endoscop rigid, cu diametrul de 0,96 mm, 


107 


trecut printr-un tub ghid şi care permite recepționarea 
de imagini video. 

h) Examenul rinoscopic ajută la studierea stării 
mucoasei nazale (care poate fi congestionată, atrofică, 
ulcerată), existența de sinechii, polipi, hipertrofia unui 
cornet, o deviaţie de sept. 

CAPITOLUL XIV 
Diagnosticul diferenţial al ochiului roşu 


SIMPTOME CONJUNCTIVITA 


ACUTĂ 
disconfort ] 
Acuitatea vizuală intactă 


Hiperemia 
Secreţia 


. . w . an] 
conjunctivală, superficială J 
mucoasă, muco-purulentă 


Corneea normală 
Camera anterioară normală | 
Umoarea apoasă normală l 

Pupila normalã 


Iris 


normal 


Transparenţa mediilor normală 
Fund de ochi poate examina normal | 
Tensiunea oculară normală 
Debut __ gradat 
la orice vârstă 
absente 

SIMPTOME IRIDOCICLITA 
de ACUTĂ 
Durerea moderată, cu iradieri 

frontale, temporale, mai 
ales noaptea; accentuată la 
presiunea regiunii ciliare 


Acuitatea vizuală scăzută 
perikeratică, profundă 
(congestie activâ) 
Secreţia lacrimală 
Corneea edem endotelial, 
precipitate pe faţa 
posterioară 


tulbure (Tyndall pozitiv) 


Pupila miotică, areflexivă, 
N deformată 


|] Iris edemațiat (de culoare 
închisã), desen şters, 
sinechii posterioare 
opacităţi pupilare 
Fund de ochi normal, dificil de 
examinat în caz de 
exsudat în camera 
anterioară 3 


Tensiunea oculară normală sau scăzută (cu 
excepţia iridociclitei 

hipertensive) 


Debut de obicei gradat 


Vârstă la orice vârstă 


Simptome generale rare şi atenuate 


SIMPTOME GLAUCOMUL ACUT 


Durerea foarte intensă, oculară şi 
perioculară; cefalee, 
lăcrimare í| 
Acuitatea vizuală foarte scăzută 
Hiperemia de stază (congestie pasivâ) 
Secreţia lacrimală 
} Corneea tulbure, edem epitelial 
i mică sau inexistentă 


tulbure (Tyndall pozitiv) 


Pupila midriatică, imobilă, de 
culoare verzuie 


Iris congestiv (de culoare 
închisâ), desen şters, 
împins spre cornee 


Transparenţa mediilor opacitâăţi corneene 


Fund de ochi imposibil de examinat 
datorită edemului epitelial 
corneean. Când se poate 
examina: papila 
hiperemică, edemaţiată, 


111 


vase sinuoase, dilatate, cu 
sau fără hemoragii 


retiniene. 
Tensiunea oculară foarte mult crescută (60- 
100 mmHg) 
Debut brusc 


Vârstă 


Simptome generale 


de obicei după 40 de ani 
greţuri, vârsâturi, 
bradicardie (se poate 
confunda cu abdomen 
acut) 


CAPITOLUL XV 
Tehnici de terapie oftalmologică 


Prin terapia locală, obiectivele simptomatice şi 
curative pot fi atinse cu concentraţii mici de 
medicament, ceea ce constituie un avantaj faţă de 
terapia generală care, pentru obţinerea aceloraşi 
rezultate, trebuie să recurgă la doze mai mari. Acţiunea 
favorabilă a terapiei locale depăşeşte terapia generală 
prin rapiditatea pătrunderii medicamentelor în 
membranele oculare, graţie posibilităţii de absorbţie 
prin cornee sau prin conjunctivă. Astfel, prin terapia 
locală se obţine o creştere rapidă a concentraţiei 
medicamentelor la nivelul ochiului ceea ce determină o 
acţiune directă asupra leziunii, ceea ce explică eficiența 
acestei forme de tratament. 

1. Instilaţii oculare: 

Pacientul stă pe un scaun în faţa persoanei care îi 
va administra colirul, capul pacientului va fi lăsat puţin 
pe spate. Se ia în mâna stângă o compresă sterilă, se 
aplică pe pleoapa inferioară în apropierea marginii 
libere, care se va trage uşor în jos. Pleoapa superioară 
se fixează, de asemenea, cu degetul arătător, tragându- 
se în sus şi apăsându-se pe marginea pe marginea 
orbitară. Pacientul este invitat să privească în sus, iar 
cu flaconul ţinut oblic în mâna dreaptă picurăm 1-2 
picături în fundul de sac inferior în apropierea 

unghiului extern. După ce am aşteptat ca medicamentul 
să se prelingă pe suprafaţa conjunctivală, invităm 
pacientul să-şi închidă ochiul şi ştergem cu compresa 
surplusul de medicament care se scurge pe pleoapă. 
Picăturile aplicate nu trebuie să cada pe cornee 
deoarece, fiind foarte sensibilă, va declanșa un reflex 
trigeminofacial de închidere bruscă a pleoapei şi, în 
mod consecutiv, eliminarea bruscă din sacul 
conjunctival a medicamentului. În cazul în care se 
urmăreşte o absorbţie mai activă, se lasă să cadă 
picăturile direct pe cornee, care are proprietatea de a 
absorbi cea mai mare parte din medicament, caz în care 
se fixează ambele pleoape cu degetele, ca pacientul să 
nu le poată închide. Pentru mărirea puterii de 
pătrundere a unor soluţii, se instilează în prealabil 
adrenalină sau hialuronidază. La unele medicamente, 
pentru a preveni fenomenele toxice generale (de 
exemplu atropina) prin trecerea lor în căile lacrimale, 
se recomandă comprimarea punctelor lacrimale în 
momentul aplicării. 

Administrarea picăturilor de către pacient, la 
domiciliu se efectuează astfel: vom sfătui pacientul să- 
şi spele mâinile şi să verifice eticheta flaconului înainte 
de procedură. Pacientul se va aşeza pe un scaun în fața 
unei oglinzi şi va apleca capul uşor pe spate şi de 
partea opusă ochiului de instilat. Cu mâna stângă va 
trage în jos pleoapa inferioară pentru a deschide fundul 

de sac conjunctival, iar cu mâna dreaptă va picura din 
flacon. 

2. Aplicarea unguentelor oculare 

Unguentele se introduc în sacul conjunctival 
direct din tub. Pacientul se aşează în aceeaşi poziţie ca 
pentru instilare. Cu mâna stângă îi deschidem fanta 
palpebrală, apoi tragem pleoapa inferioară în jos cu 
degetul mare, prin intermediul unei comprese sterile şi, 
ținând tubul orizontal cu mâna dreaptă introducem 
unguentul în fundul de sac conjunctival inferior prin 
presarea tubului având grijă ca extremitatea tubului să 
nu vină în contact cu conjunctiva sau cu cilii, ca să nu 
se contamineze. Pacientul îşi închide ochiul şi se şterge 
surplusul de unguent. Avantajul administrării 
medicamentelor sub formă de unguent constă în faptul 
ca se obține o acțiune mai prelungită a 
medicamentului, unguentul se întinde ca un film 
protector pe cornee şi pe conjunctivă şi persistă acolo 
mai mult timp decât soluţia. 

Aplicarea unguentelor conjunctivale de către 
pacient, la domiciliu se efectuează astfel: în fața 
oglinzii, pacientul va lăsa uşor capul pe spate şi de 
partea opusă ochiului de aplicat. Apoi trage cu mâna 
stângă pleoapa inferioară în jos şi, cu mâna dreaptă 
presează tubul de unguent. 

3. Spălături oculare 

Spălăturile oculare se fac cu soluții 
medicamentoase, dacă dorim ca medicamentul să vină 

în contact în cantitate mare cu întreaga suprafaţă 
corneo-conjunctivală, respectiv în conjuctivitele acute 
cu  secreţii  conjunctivale abundente, pentru 
îndepărtarea secreției şi  dezinfectarea sacului 
conjunctival cu substanțe neutralizante ale unor 
substanțe chimice, cu substanțe indiferente (ser 
fiziologic) sau după colorarea corneei şi conjunctivei. 
În timpul spălăturii pacientul stă pe scaun, çu capul 
lăsat pe spate şi puţin spre partea ochiului care trebuie 
spălat. Temperatura lichidului trebuie să fie cât mai 
apropiată de temperatura corpului. Pleoapa inferioară 
se trage în jos cu ajutorul unei comprese sterile şi, în 
timp ce se face spălătura, pleoapa inferioară este 
mişcată în sus şi în jos, pentru a îndepărta eventualele 
fragmente mici de corp străin sau secreția 
conjunctivală din sacul conjunctival. După terminarea 
spălăturii se trece la ştergerea surplusului de lichid de 
pe pleoape. Spălătura poate fi repetată de mai multe ori 
pe zi. 

4. Masajul pleoapelor 

Masajul pleoapelor accentuează pătrunderea 
medicamentelor aplicate local. De exemplu, în blefarite 
masajul pleoapelor se efectuează prin mişcări circulare, 
la baza genelor cu compresa îmbibată cu soluție. Prin 
masajul compresiv al marginii ciliare, cuprinsă între 
deget şi o baghetă de sticlă introdusă sub pleoapă, se 
exprimă conținutul glandelor Meibomius, favorizând 
eliminarea secreției lor. 

5. Aplicarea pansamentelor oculare 

Cel mai frecvent folosit este pansamentul simplu, 
monocular. Pansamentul se aplică pe pleoapele închise 
şi este fixat prin benzi de leucoplast: una orizontală, 
lipită la rădăcina nasului, iar celălalt capăt în regiunea 
temporală; cealaltă bandă de leucoplast se lipeşte pe 
pielea frunţii, respectiv pe obraz, după traversarea 
oblică a pansamentului. Pansamentul se poate fixa şi cu 
faşă. Faşa, lungă de cel puţin | m şi lată de 4-5 cm, se 
trece începând de la ceafa bolnavului, sub pavilionul 
urechii de partea ochiului bolnav, apoi în sus peste ochi 
şi înapoi spre ceafă. Aici faşa se încrucişează, se trece 
o dată în jurul capului pacientului, deasupra urechii. 
Această manevră se repetă de câteva ori, apoi faşa se 
trece de două ori în jurul capului şi se leagă pe frunte 
sau lateral. Ridicarea pansamentului de pe ochi 
necesită atenţie ca şi aplicarea lui. Pacientul trebuie să 
fie sesizat de faptul că urmează desfacerea 
pansamentului ocular. Este important ca persoana care 
desface pansamentul să stea în fața pacientului ca să 
vadă suprafața pansată. Dezlipirea  leucoplastlui, 
desfacerea feşii trebuie să se facă cu mare atenţie, ca 
pacientul să nu strângă din ochi, ceea cce poate 
compromite vindecarea leziunii. Tifonul, prin secrețiile 
acumulate, poate să adere de pleoape, de piele şi, la 
desfacerea lui se pot deschide plăgile. În acest caz este 
indicată înmuierea pansamentului prin turnarea de apă 

oxigenată, iar îndepărtarea diferitelor straturi să se facă 
cu blândeţe, cu ajutorul unei beghete de sticlă. 

6. Epilarea cililor 

Îndepărtarea cililor este indicată dacă aceștia au o 
poziţie vicioasă sau când sunt implantaţi neregulat. 
Dacă este vorba doar de câţiva cili se poate face 
epilarea cu o pensă specială, cu vârfurile boante, care 
nu rupe firul de păr, ci îl îndepărtează din teaca lui. 
După 3-4 săptămâni cilul se reface. Îndepărtarea 
definitivă poate fi obţinută prin electroliză sau prin 
diatermocoagulare cu ace fine, speciale. 

7. Aplicarea căldurii locale 

Obiectul sau lichidul cu care se face aplicarea de 
căldură locală trebuie să aibă o temperatură pe care o 
poate suporta dosul mâinii fără să apară senzaţia de 
durere. Ea se poate face de 3-4 ori pe zi. Nu se aplică 
căldură când există hipopion sau hiphemă în camera 
anterioară. 

8. Injecţia subconjunctivală 

Introducerea medicamentelor prin injecție 
subconjunctivală este indicată în arsuri corneo- 
conjunctivale, în keratite, iridociclite. După anestezia 
conjunctivei cu picături de anestezice uzuale 
pătrundem cu acul de seringă sub conjunctiva bulbară 
la 3-5 mm de limb şi injectăm medicamentul. 
Executarea tehnică este mult mai uşurată dacă 
imobilizăm globul ocular prinzând conjunctiva cu o 
pensă cu dinţi în apropierea locului de injectare. 

Medicamentul astfel introdus se acumulează într-o 
veziculă, care se va turti prin resorbţie în scurt timp. În 
cazul medicamentelor hidrosolubile resorbția este mai 
rapidă, altele resorbându-se mai lent (ca de exemplu 
cortizonul). Eventualele hemoragii subconjunctivale 
produse de injecție nu au nici o gravitate şi se resorb în 
câteva zile. După administrarea îndelungată a 
antibioticelor în injecții subconjunctivale, constatăm 
cicatrizărea dermului conjunctivei bulbare, ceea ce 
îngreunează administrarea medicamentelor pe această 
cale, de aceea este bine ca injecţia să se facă de fiecare 
dată în alt loc. 

9. Injecţia intratenoniană 

Tehnica este asemănătoare cu aceea a injecţiei 
subconjunctivale, cu deosebirea că acul se introduce 
mai profund făcându-l să alunece pe suprafaţa sclerei 
la distanță de 8-10 mm de limb. Pentru injecţia 
intratenoniană cel mai indicat este sectorul infero- 
tempoatal. 

10. Injecţia retrobulbară 

Pielea pacientului de pe pleoapa inferioară se 
dezinfectează cu betadină, la fel şi pulpa degetului 
mare şi arătător de la mâna stângă a medicului. Se 
palpează marginea infero-temporală a orbitei prin 
pleoapă. Se intră cu acul de injecție intravenoasă pe 
lângă marginea orbitară, în aşa fel încât faţa şlefuită a 
acului (bizoul) să fie către peretele orbitar. Se 
înaintează în direcţia antero-posterioară 2,5-3 cm, apoi 

se îndreaptă acul în direcţia supero-externă și se 
înaintează încă 1,5-2 cm spre vârful orbitei. După 
injecție, timp de câteva minute, pacientul va apăsa 
globul ocular prin pleoape cu ajutorul unui tampon. 

